Što se brže formira vlada, to bolje – Nadlanu.com\nŠto se brže formira vlada, to bolje\nObjavljeno 16. maja 2012. / 13:30:08\nBEOGRAD, 16. maja 2012. (Beta) – Viceguverner Narodne banke Srbije (NBS) Bojan Marković ocenio je u sredu da bi što brže trebalo formirati novu vladu koja će doneti program fiskalne konsolidacije da bi se zaustavilo slabljenje dinara i obezbedila makroekonomska stabilnost.\nMarković je na predstavljanju Izveštaja NBS o inflaciji kazao da mere fiskalne konsolidacije obuhvataju smanjenje budžetskog deficita i zauzdavanje daljeg rasta javnog duga uz obnavljanje aranžmana sa Medjunarodnim monetarnim fodom (MMF).\nPrema njegovim rečima, smanjenje budžetskog deficita može se postići racionalizacijom rashoda i rastom prihoda budžeta, na primer kroz bolju naplatu ili povećanje poreza.\n“Što brže dodje do primene adekvatnog programa fiskalne konsolidacije to bolje. To znači što se brže formira vlada to bolje”, kazao je Marković.\nKako je dodao viceguverner, brzo formiravnje vlade znači manje od maksimalnog zakonom predvidjenog roka od tri meseca.\nI guverner NBS Dejan Šoškić upozorio je da bi dinar bio oslabljen ako bi nova vlada Srbije odlagala reforme koje treba da doprinesu povećanju prihoda i smanjenju budžetskih rashoda.


Delegacija Pokrajinske vlade na Drugom forumu MSP Kine i zemalja Srednje i Istočne Evrope – region.vojvodina.gov.rs\nDelegacija Pokrajinske vlade na Drugom forumu MSP Kine i zemalja Srednje i Istočne Evrope\nDelegacija Pokrajinske vlade, koju predvodi pomoćnik pokrajinskog sekretara za regionalni razvoj, međuregionalnu saradnju i lokalnu samoupravu Nebojša Drakulić, boravi u kineskoj Provinciji Hebej, u gradu Cangdzou, gde prisustvuje Drugom forumu o saradnji Ministarstva spoljnih poslova NR Kine i zemalja Srednje i Istočne Evrope.\nForum, koji se održava pod pokroviteljstvom kineskog Ministarstva industrije i informacionih tehnologija, otvorio je sekretar Narodne vlade opštine Cangdzou Jang Huej, a manifestacija je okupila predstavnike iz 17 zemalja Srednje i Istočne Evrope u Kini.\nNa panel-diskusijama, osim saradnje u brojnim oblastima, bilo je reči i o uvozu i izvozu iz zemalja Srednje i Istočne Evrope, a potpisan je i Sporazum o kinesko-evropskoj saradnji asocijacija malih i srednjih preduzeća.\nTokom dvodnevnog programa učesnici su imali priliku da se umrežavaju na brojnim B2B sastancima, a delegacija Pokrajinske vlade, s kojom je bio i direktor Razvojne agencije Vojvodine Nikola Žeželj, kako je rečeno, na marginama Foruma, iskoristila je priliku da na najbolji način predstavi privredne i turističke potencijale Vojvodine.\nNebojša Drakulić ocenio je da provincija Hebej i AP Vojvodina imaju odličan potencijal za razmenu i saradnju u oblasti poljoprivrede, kulture, obrazovanja i turizma, te da manifestacije poput ovih otvaraju mogućnosti za dalje povezivanje dveju pokrajina i postizanje još boljih rezultata u saradnji.\nOn je podsetio da je produbljivanje odnosa dveju pokrajina podržano i pravnim okvirom, odnosno Pismom o namerama o uspostavljanju i razvijanju prijateljskih odnosa i saradnje između Autonomne pokrajine Vojvodine i Provincije Hebej, potpisanim pre nekoliko meseci u Novom Sadu.\nU okviru dvodnevne manifestacije u Hebeju, održana su i dva potforuma – Forum o saradnji i razvoju međunarodne industrije opšte avijacije i Forum o razvoju obrazovanja, kulture i turizma, kao i izložba značajnih proizvoda Kine i zemalja Srednje i Istočne Evrope i Prvi sajam izvoza u gradu Cangdzou.


Junker: Šengen je tu da ostane | EUME\nNaslovnica Info Press info Junker: Šengen je tu da ostane\nJunker: Šengen je tu da ostane\nPredsjednik Evropske komisije Žan-Klod Junker založio se danas za očuvanje šengenskog prostora i pozvao zemlje članice Unije da podrže njegov predlog o formiraju tijela evropske granične straže.\nObraćajući se Evropskom parlamentu u Strazburu, Junker je rekao da “više nema vremena za gubljenje” sada kada migranti nastavljaju da stižu na spoljne granice Evropske unije.\n“Mi Evropljani nemamo više granice: mi imamo jednu granicu i dijelimo odgovornost da je zaštitimo”, rekao je Junker.\nOn je objasnio da bi evropsko tijelo granične i obalske straže omogućilo da se ispravi slabost šengenskog sistema, i dodao da se sada radi nešto što je trebalo uraditi od početka.\n“Želim da budem potpuno jasan, pod mojim predsjedništvom učinićemo sve što je moguće da zaštitimo ono što smo izgradili i da ga učinimo boljim i jačim. Šengen je tu da ostane”, kazao je on.\nŠengenska zona slobodnog kretanja obuhvata 26 evropskih zemalja i smatra se ključnim dostignućem evropske konstrukcije, ali je pod jakim pritiskom od početka godine zbog ogromnog priliva migranata.\nZbog migrantske krize više zemalja među kojima Njemačka, Austrija i Švedska privremeno su ponovo uvele kontrole na njihovim unutrašnjim granicama, zbog gubljenja povjerenja u ulogu filtera na granicama zemalja na obodu Unije gdje je masovan dolazak migranata.\nEvropska komisija juče je predstavila Evropskom parlamentu u Strazburu plan za preuzimanje kontrole nad spoljnim EU granicama formiranjem jednog evropskog tijela sa graničarima i pripadnicima obalske straže.\nKomisija bi željela da nova evropska agencija graničara i pripadnika obalske straže ima prava da interveniše, uključujući i u državama koje to ne žele, što bi neke zemlje mogle da vide kao povredu njihovog suvereniteta.


Đurđić ''razbio maler'', kreće serija golova? - Sportske.net\nĐurđić ''razbio maler'', kreće serija golova?\nSlika koju vidite nastala je 21. juna ove godine. Od tada, pa sve do juče, dakle puna četiri meseca, Nikola Đurđić čekao je na svoj prvi gol u takmičarskim mečevima u dresu Partizana.\n''Partizan je Juventus na Balkanu!''''Slučaj Spasić'' - Stigla nova reakcija iz Partizana!Matić digao glas: "Spasiću dali otkaz umesto povišice"Nikolić locirao problem, ovo su uzroci remija!Nikolić o Kljajićevom kiksu: "Lopta išla pored gola..."\nFudbaler Partizana Nikola Đurđić rekao je danas da mu je drago što je na utakmici s niškim Radničkim konačno postigao svoj prvi gol za crno-bele, ali je dodao da mu je žao zbog izgubljenih bodova.\n"Osećam se kao da sam skinuo najmanje deset kilograma sa leđa. Drago mi je da sam prekinuo užasnu seriju, ali je opet moj gol u senci izgubljenih bodova i ostaje veliki žal što se nismo Zvezdi približili na četiri boda", rekao je Đurđić za sajt kluba.\nPartizan je juče odigrao nerešeno s Radničkim u utakmici 13. kola Super lige Srbije. Jedini gol za klub iz Humske postigao je Đurđić, što je njegov prvi pogodak u dresu Partizana.\n"Psihički veoma bitan gol za mene, nadam se da kreće serija. Sigurno da su mi značile asistencije, pogotovo ona u derbiju, ali sam svestan da sam ovde doveden zbog golova i ne bežim od odgovornosti za svoje promašaje do sada...\nIskreno, mislio sam da nema kraja crnoj seriji. Mislim da imam tri ili četri poništena gola zbog ofsajda, i protiv Radničkog su mi poništena dva. Upravo me ta prevelika želja za golom vodi da sam uvek za korak u ofsajdu", rekao je Đurđić.\nPartizan već u utorak očekuje nova utakmica, meč osmine finala Kupa Srbije protiv Žarkova.\n"Pobeda u Kupu ne sme da se dovodi u pitanje, ali moramo mnogo bolje nego protiv Radničkog, jer kada nismo na nivou, loše stvari nam se dešavaju", rekao je Đurđić.


Rusija o odlasku brodova SAD na Arktik: Sever je pod punom kontrolom - Sputnjik Srbija\n07:49 12.01.2019 (osveženo 07:51 12.01.2019) Preuzmite kraći link\n„Sever Rusije je u bezbednosnom smislu pod punom kontrolom. Nama je još odavno poznato kakve sve pretnje vrebaju odatle, ništa nismo prepustili slučaju“, istakao je on.\nKlincevič je ukazao i da ovde nema reči samo o recipročnim merama. „Predlažem Amerikancima da razmisle kakav smisao nose daleki preleti ruskih bombardera poput onih iz Rusije za Venecuelu“, dodao je.\namerička flota, bezbednost, Franc Klincevič, Arktik


Kremlj: Rusija ne namerava da koristi gas kao sredstvo pritiska - 28.09.2021, Sputnik Srbija\n„Ne, nije tako“, odgovorio je portparol Kremlja na pitanje da cilj gasnog ugovora između Rusije i Mađarske nije da izvrši pritisak na Ukrajinu. „Rusija nikada nije koristila, ne koristi i ne namerava da koristi plavo gorivo kako bi nekoga kaznila“, istakao je Peskov. Prema njegovim rečima, ruska strana je spremna da razgovara sa Ukrajinom o obnavljanju direktne kupovine gasa, ako je potrebno.On je istakao da to niko nije odbijao i da su, štaviše, spremnost da se o tome razgovara više puta izražavali predstavnici gasne kompanije, kao i predstavnici Rusije na različitim nivoima.Kijev se meša u unutašnje stvari Rusije i MađarskeNovi dugoročni ugovor između Mađarske i ruske kompanije „Gasprom“ o isporuci gasa ovoj zemlji zaobilaženjem Ukrajine ne narušava ničija prava, a Kijev nema pravo da se meša u ovaj aspekt bilateralnih odnosa Moskve i Budimpešte, naglasio je Peskov.„Rusija je bila i ostala apsolutni i nesporni garant energetske bezbednosti čitavog evropskog kontinenta“, rekao je portparol Kremlja, komentarišući informacije da je ugovor o gasu između Moskve i Budimpešte navodno „uperen protiv Ukrajine“.Ranije u utorak, portparol ukrajinskog Ministarstva spoljnih poslova Oleg Nikolenko izjavio je da transport gasa zaobilaženjem Ukrajine podriva njenu nacionalnu bezbednost, kao i energetsku bezbednost Evrope. On je rekao da će Kijev „preduzeti odlučne mere za zaštitu nacionalnih interesa“ u svetlu zaključenja takvog sporazuma.Prema rečima Peskova, takvi potezi ukrajinskih vlasti „ne zahtevaju kontramere“ od Moskve.„Mi realizujemo naše bilateralne odnose sa Mađarskom“, istakao je on.Situacija na evropskom tržištuPeskov je primetio da Kremlj prati situaciju sa rastom cena gasa u Evropi, dok „Gasprom“ ispunjava svoje obaveze i spreman je za nove ugovore.„Mi, naravno, pratimo kako se razvija spot tržište u Evropi. Već smo govorili da je ‘Gasprom’ ovih dana blizu istorijskog rekorda po obimu isporuka prirodnog gasa evropskim potrošačima. ‘Gasprom’ u potpunosti, čak i sa dozvoljenim viškom, ispunjava sve svoje obaveze“, naveo je portparol.On je dodao da „Gasprom“ maksimalno radi i spreman je da razmatra nove ugovore, dugoročne ugovore, sa povećanim količinama kako bi zadovoljio rastuću potražnju evropskih potrošača za prirodnim gasom.Prema rečima Peskova, stručnjacima su „apsolutno jasni“ faktori koji vrše pritisak na cenu gasa na evropskom spot tržištu, što je dovelo do naglog rasta cena.Ranije je objavljeno da je cena gasa u Evropi na otvaranju trgovanja 28. septembra prvi put u istoriji premašila 1.000 dolara za hiljadu kubnih metara. Prema rečima stručnjaka, cena gasa mogla bi da nastavi da raste i obara nove rekorde u slučaju hladne zime i fizičke nestašice gasa na tržištu.Ugovor sa „Gaspromom“Mađarska je u ponedeljak potpisala novi dugoročni ugovor sa „Gaspromom“ o snabdevanju gasom zaobilazeći Ukrajinu. Dokument su podržali rukovodioci „Gasproma“ i energetske kompanije „MVM“ u mađarskom Ministarstvu spoljnih poslova. Uoči zaključivanja sporazuma, Kijev je najavio da je razočaran zbog toga i obećao da će se obratiti Evropskoj komisiji radi davanja ocene o usklađenosti sporazuma sa evropskim zakonodavstvom u oblasti energetike.\nrusija, ukrajina, energetika, gas, mađarska, dmitrij peskov, isporuke gasa, gasprom, rusija – ekonomija\nRusija ne namerava da koristi gas kao pritisak na druge zemlje, konkretno na Ukrajinu, izjavio je portparol Kremlja Dmitrij Peskov.\n„Ne, nije tako“, odgovorio je portparol Kremlja na pitanje da cilj gasnog ugovora između Rusije i Mađarske nije da izvrši pritisak na Ukrajinu.\n„Rusija nikada nije koristila, ne koristi i ne namerava da koristi plavo gorivo kako bi nekoga kaznila“, istakao je Peskov.\nPrema njegovim rečima, ruska strana je spremna da razgovara sa Ukrajinom o obnavljanju direktne kupovine gasa, ako je potrebno.\nOn je istakao da to niko nije odbijao i da su, štaviše, spremnost da se o tome razgovara više puta izražavali predstavnici gasne kompanije, kao i predstavnici Rusije na različitim nivoima.\nKijev se meša u unutašnje stvari Rusije i Mađarske\nNovi dugoročni ugovor između Mađarske i ruske kompanije „Gasprom“ o isporuci gasa ovoj zemlji zaobilaženjem Ukrajine ne narušava ničija prava, a Kijev nema pravo da se meša u ovaj aspekt bilateralnih odnosa Moskve i Budimpešte, naglasio je Peskov.\n„Radi se o dugoročnom ugovoru koji će garantovati pouzdane, predvidljive, ritmične isporuke plavog goriva u Mađarsku po jednako zagarantovanim, ekonomski isplativim rutama. Ovde se ne krše ničija prava. Ne krše se nikakve međunarodne trgovinske norme. I nijedna zemlja, uključujući Ukrajinu, nema pravo da se meša u ovaj aspekt rusko-mađarskih odnosa, konstatovao je portparol Kremlja.\n„Rusija je bila i ostala apsolutni i nesporni garant energetske bezbednosti čitavog evropskog kontinenta“, rekao je portparol Kremlja, komentarišući informacije da je ugovor o gasu između Moskve i Budimpešte navodno „uperen protiv Ukrajine“.\nRanije u utorak, portparol ukrajinskog Ministarstva spoljnih poslova Oleg Nikolenko izjavio je da transport gasa zaobilaženjem Ukrajine podriva njenu nacionalnu bezbednost, kao i energetsku bezbednost Evrope. On je rekao da će Kijev „preduzeti odlučne mere za zaštitu nacionalnih interesa“ u svetlu zaključenja takvog sporazuma.\nPrema rečima Peskova, takvi potezi ukrajinskih vlasti „ne zahtevaju kontramere“ od Moskve.\n„Mi realizujemo naše bilateralne odnose sa Mađarskom“, istakao je on.\nSituacija na evropskom tržištu\nPeskov je primetio da Kremlj prati situaciju sa rastom cena gasa u Evropi, dok „Gasprom“ ispunjava svoje obaveze i spreman je za nove ugovore.\n„Mi, naravno, pratimo kako se razvija spot tržište u Evropi. Već smo govorili da je ‘Gasprom’ ovih dana blizu istorijskog rekorda po obimu isporuka prirodnog gasa evropskim potrošačima. ‘Gasprom’ u potpunosti, čak i sa dozvoljenim viškom, ispunjava sve svoje obaveze“, naveo je portparol.\nOn je dodao da „Gasprom“ maksimalno radi i spreman je da razmatra nove ugovore, dugoročne ugovore, sa povećanim količinama kako bi zadovoljio rastuću potražnju evropskih potrošača za prirodnim gasom.\nPrema rečima Peskova, stručnjacima su „apsolutno jasni“ faktori koji vrše pritisak na cenu gasa na evropskom spot tržištu, što je dovelo do naglog rasta cena.\n„To su objektivni faktori, svi ćemo morati dalje sa njima da se suočavamo. Očigledno je da spot tržište samo delimično može da zadovolji potrebe za ritmičkim razvojem“, zaključio je Peskov.\nRanije je objavljeno da je cena gasa u Evropi na otvaranju trgovanja 28. septembra prvi put u istoriji premašila 1.000 dolara za hiljadu kubnih metara. Prema rečima stručnjaka, cena gasa mogla bi da nastavi da raste i obara nove rekorde u slučaju hladne zime i fizičke nestašice gasa na tržištu.\nUgovor sa „Gaspromom“\nMađarska je u ponedeljak potpisala novi dugoročni ugovor sa „Gaspromom“ o snabdevanju gasom zaobilazeći Ukrajinu. Dokument su podržali rukovodioci „Gasproma“ i energetske kompanije „MVM“ u mađarskom Ministarstvu spoljnih poslova. Uoči zaključivanja sporazuma, Kijev je najavio da je razočaran zbog toga i obećao da će se obratiti Evropskoj komisiji radi davanja ocene o usklađenosti sporazuma sa evropskim zakonodavstvom u oblasti energetike.


Đurić: Priština pravi pogrešnu računicu – Info Centar Juga\nDirektor Kancelarije za Kosovo i Metohiju Marko Đurić ocenjuje da Priština pravi pogrešnu računicu kada pokušava da Briselski dijalog prikaže kao neuspešan i izloži Srbiju pritiscima zapadnih zemalja.\nĐurić je rekao da predstavnici Prištine idu od prestonice do prestonice i pokušavaju da ubede vodeće zapadne zemlje kako dijalog ne funkcioniše, kako ne daje rezultate, zbog čega treba izvršiti pritisak na Srbiju da prizna jednostrano proglašenu nezavisnost Kosova.\nU cilju toga, rekao je Đurić, Priština minira sprovođenje postojećih sporazuma, onemogućava normalizaciju funkcionisanja institucija u raznim oblastima, stalno ističući pitanje statusa sa željom da pokažu da dijalog ne uspeva i da onda ubede zapad da formalno pravno i faktički prizna jednostrano proglašenu i nelegalnu nezavisnost.\n„Naravno to je potpuno pogrešna računica, Srbija u međunarodnoj zajednici nije u takvom položaju kako oni zamišljaju. Srbija je danas neuporedivo uglednija i na zapadu nego 1999. i 2008. godine kada je jednostrano proglašena nezavisnost“, kazao je Đurić.\nĐurić je naglasio je da je to „pogrešna računica“ i da Srbija nije suočena sa takvom vrstom odluke.\n„A i ako bi ikada bila suočena sa takvom vrstom odluke, svim donosiocima odluka i na istoku i na zapadu i na severu i na jugu je jasno kakav je odgovor Srbije. Srbija ni u sadašnjim ni u budućim pokolenjima neće razmišljati o priznanju jednostrano proglašene nezavisnosti“, rekao je Đurić i dodao da je to nešto što je zavet i prošlih i sadašnjih generacija za budućnost.\nPriština želi da blokira normalan život, da bi pokazala da je jedino rešenje to da se prizna nezavisnost KiM, ocenio je Đurić.\n„Ja moram da ih razočaram to ne samo da se neće desiti u ovom dijalogu, to se nikada neće desiti. Srbija i srpski narod nikada to neće prihvatiti“, rekao je Đurić i zaključio da politiku nametanja stavova treba zameniti sa politikom saradnje.\nNSZ: U Leskovcu smanjen broj nezaposlenih lica\nSNS u Lebanu formirao medicinsku ekipu za pomoć starijima u zabačenim selima


TRIKOVI ZA PAKOVANJE: Sta sa stvarima koje se izguzvaju u koferu?\nTo sto je odmor ne znaci da treba da dozvolite da non stop budete izguzvani. Razume se da necete na putovanje vuci dasku za peglanje, ali OVO bez problema staje u svaciji kofer - pogledajte ! U pitanju je prenosiva prostirka za peglanje koja vam omogucava da bez daske ispeglate odecu gde god da se nalazite. Lako se savija i zauzima malo mesta u koferu. Izradjena je od visokokvalitetnog materijala i vrlo je postojana na visokim temperaturama. Njen gornji sloj zasticen je materijalom otpornim na vlagu, dok donji sloj poseduje prijanjajuca svojstva koja ce prostirku tokom peglanja drzati na mestu, a danas je ili pozivom na broj 011/6 888 999 moguce kupiti je na VELIKOM POPUSTU za samo 950 rsd!


Subvencije za e-fiskalizaciju: Sto evra po objektu i još sto po svakom uređaju – Okvir\nSto evra po prodajnom objektu i još 100 evra po svakom fiskalnom uređaju, subvencije su na koje će privrednici moći da računaju u okviru nove e-fiskalizacije. Kako je najavio ministar finansija Siniša Mali, firme koje nisu u PDV sistemu dobiće dodatnih 20 odsto subvencija. Za te namene u budžetu je izdvojeno šest milijardi dinara, a novac će biti isplaćivan u tranšama, onako kako neko instalira uređaj.\nZa pomoć države za nabavku novih fiskalnih uređaja privrednici mogu da se prijave od 15. oktobra do kraja januara sledeće godine, preko sajta Poreske uprave Srbije. Novac će poreskim obveznicima, kako je najavio ministar finansija, biti uplaćivan – direktno.\nPrelazni period paralelne upotrebe starog i novog sistema trajaće od 1. novembra ove do 30. aprila sledeće godine.\nNovi sistem e-fiskalizacije je, prema rečima Malog, potpuno fleksibilan, neće morati da se koriste standardni fiskalni uređaji, nego će računi moći da se izdaju i preko tableta i mobilnih telefona.\n„Sadašnji sistem fiskalnih kasa radi od 2003. godine, a u međuvremenu se tehnologija promenila i napredovala, pa će novi sistem olakšati rad privrednicima, jer je mnogo jednostavniji i jeftiniji, a državnim organima će omogućiti da se bolje i efikasnije bore protiv sive ekonomije“, istakao je Mali.\nOdložena završnica suđenja za ubistvo novinara Slavka Ćuruvije


"Junajted erlajnz" otpušta 600 radnika zbog nevakcinisanja\n„Junajted erlajnz“ otpušta 600 radnika zbog nevakcinisanja\nTanjug 29. septembra 2021. 14:14\nČIKAGO – Skoro 600 radnika američke aviokompanije „Junajted erlajnz“ suočeno je s otkazom zbog nepoštovanja politike kompanije o vakcinisanju protiv korona virusa.\nVelika većina od 67.000 zaposlenih dostavila je dokaz o vakcinisanju, a to je bilo potrebno da se uradi do 27. septembra, prenosi BBC.\n„Ovo je bila možda teška odluka“, rekli su šefovi kompanije u dopisu radnicima.\nAviokompanija, čije je sedište u Čikagu, kako navodi BBC, postavila je ova pravila za radnike još u avgustu mesecu.\nSkoro 600 radnika, tačnije njih 593 koji su odbili vakcinu protiv korona virusa, a nisu podneli zahtev za izuzeće zbog verskih ili zdravstvenih razloga sada se suočavaju s gubitkom posla.\n„Naš razlog za zahtevom vakcinacije svih zaposlenih bio je jednostavan, a to je da zaštitimo naše ljude, a istina je da su svi sigurniji kada su vakcinisani, a zahtevi za vakcinom funkcionišu“, rekli su izvršni direktor Skot Kirbi i predsednik kompanije Bret Hart.\nDodali su da je to možda bila teška odluka, ali da je očuvanje njihovog tima njima oduvek bio prioritet.\nAviokompanija „Junajted erlanz“ saopštila je da će se pridržavati pravila koja su naveli u sindikalnim sporazumima o otpuštanju.\nProces bi mogao da traje nedeljama ili mesecima, a dodatnih 2.000 radnika zatražilo je izuzeće od nove politike firme.


Delegacija RNIDS-a na 49. ICANN-ovom sastanku | RNIDS\nDelegacija RNIDS-a na 49. ICANN-ovom sastanku\nDelegacija Registra nacionalnog internet domena Srbije (RNIDS) učestvovala je na 49. redovnom sastanku Internet korporacije za dodeljene nazive i brojeve (ICANN), koji je održan od 23. do 28. marta u Singapuru. RNIDS su predstavljali Dušan Stojičević, predsednik Upravnog odbora, i Danko Jevtović, direktor.\nDanko Jevtović direktor RNIDS-a na 49. ICANN-ovom sastanku u Singapuru.\nICANN sastanci se organizuju tri puta godišnje sa ciljem da okupe predstavnike svih zainteresovanih strana iz čitavog sveta na različite teme od značaja za globalno upravljanje Internetom. Ovaj sastanak je obeležila odluka Ministarstva trgovine SAD iz marta ove godine da započne ključnu fazu globalizacije u upravljanju Internetom, u kojoj SAD više neće imati kontrolu nad IANA funkcijama, a samim tim ni nad osnovnim serverima DNS sistema.\nOko 2000 predstavnika organizacija, kompanija, civilnog i akademskog sektora iz svih delova sveta prisustvovalo je 49. sastanku i diskutovalo o tome kakve su posledice odluke Ministarstva trgovine SAD, ali i kakve će biti buduće aktivnosti ICANN-a kada je upravljanje Internetom u pitanju.\nTokom sastanka je usaglašen plan za način na koji će ICANN odgovoriti na odluku SAD i to kroz organizovanje globalnih konsultacija o tome kako će novi „multiakterski“ model upravljanja Internetom izgledati. Govoreći o važnosti ušešća svih zainteresovanih strana, Fadi Šehade, predsednik i izvršni direktor ICANN-a, je istakao da će proces konsultacija biti inkluzivan i širok. „Ovo je zaista istorijski momenat i ovakva odluka SAD potvrđuje ideju da se ljudi širom sveta mogu udružiti i zajedno upravljati globalnim resursom koji ne poznaje granice.“, istakao je Šehade u svom obraćanju.\nOsim promene u upravljanju Internetom, 49. sastanak je omogućio predstavnicima svih zainteresovanih strana da učestvuju u pojedinačnim panel diskusijama na različite teme. Delegacija RNIDS-a se uključila u diskusiju na temu ICANN-ove strategije za Evropu i bila posebno aktivna u sesiji za predstavnike registara nacionalnih internet domena (Country Code Names Supporting Organisation (ccNSO)).\nPostavljajući pitanje praktične upotrebe ćirilice na Internetu, Dušan Stojičević predsednik Upravnog odbora RNIDS-a je posebno istakao potrebu za daljim razvojem internacionalizovanih domena najvišeg nivoa (IDN ccTLD) i primeni zvaničnog Standarda za upotrebu internacionalizovanih e-mail adresa . Na sesiji je potvrđeno formiranje radne grupe koja će se u okviru ICANN-a baviti razvojem upotrebe ćirilice na Internetu, a predstavnici RNIDS-a su zvanično pozvani da se aktivno uključe u njen rad.\nDušan Stojičević, predsednik Upravnog odbora RNIDS-a govori na sesiji za predstavnike registara nacionalnih internet domena na 49. ICANN-ovom sastanku u Singapuru.\nSvoje utiske i detalje o učešću na 49. ICANN-ovom sastanku, predstavnici delegacije RNIDS-a predstavili su i prilikom panel diskusije „Gospodari Interneta – promena u upravljanju“, koja je povodom nove faze u upravljanju Internetom organizovana 10. aprila u Centru za promociju nauke.\nO čemu je bilo reči tokom diskusije u Beogradu, pročitajte više u tekstu ili pogledajte video.


Selak: Očekujemo još veći rast\n10/12/2019 | 09:43 ⇒ 09:45 | Izvor: RTRS\nPredsjednik Gradskog odbora Socijalističke partije Banjaluka Goran Selak rekao je da će Socijalisti nastaviti sa rastom u najvećem gradu Republike Srpske, kao i da će na Lokalnim izborima naredne godine ostvariti znatno bolji rezultat u odnosu na prethodne izborne cikluse.\nSocijalistička partijaFoto: RTRS\nSelak ističe da SP u Banjaluci ima povjerenje sve većeg broja građana, ali i da je to povjerenje zasluženo.\nPrema njegovim riječima, dogovoreno je proširenje saradnje sa Gradskim odborom Socijalističke partije Srbije u Beogradu, kao i međusobna podrška u izbornim aktivnostima.\n- Evidentan je napredak u radu, a broj novih članova pokazuje da smo na pravom putu da ostvarimo još bolje rezultate nego prethodnih godina. Sinoć smo na proširenoj sjednici Gradskog odbora dogovorili aktivnosti za predstojeći period i izabrali Gradski izborni štab za Lokalne izbore 2020. Pored toga, stalno smo na terenu sa građanima i vrlo dobro znamo koliku podršku imamo i šta možemo da očekujemo. U Srbiji će se izbori održati na proljeće, dok su kod nas izbori na jesen. Prema sporazumu o saradnji, predviđena je međusobna pomoć u izbornim kampanjama i to je segment kojem ćemo posvetiti veću pažnju – istakako je Selak.\nBanjalučki Socijalisti sinoć su u Sali Narodnog pozorišta Republike Srpske održali proširenu sjednicu Gradskog odbora na kojoj su se obratili predsjednik SP Petar Đokić i predsjednik Gradskog odbora SPS Beograd Nikola Nikodijević.\nGradski odbor Banjaluka dobio je podršku rukovodstva partije za planirane aktivnosti a kako ističu, posebno raduje dalje intenziviranje saradnje sa SPS Beograd.


Račun FK Novi Pazar u blokadi\nSindikat profesionalnih fudbalera Nezavisnost saopštio je da je račun FK Crvena zvezda i još šest srpskih klubova u blokadi zbog dugovanja.\nZvezda je u blokadi zbog 21,5 miliona dinara, a osim nje problema imaju Vojvodina, Borac Čačak, Novi Pazar, Jagodina i oba Radnička, iz Niša i Kragujevca.\nSvi navedeni klubovi osim Vojvodine se godinama finansiraju iz budzeta Republike Srbije, tj. gradskih i lokalnih samouprava i javnih preduzeća koje su gore navedenim dužnicima poklonili desetine miliona evra poreskih obveznika, navodi Nezavisnost.\n"Svesni smo krize, ali nije dobro za sport da se vara država. Ona pomaže klubove, dobijaju se ozbiljne pare. Ona pomogne, a onda klub plaća na crno igrače. Da nema državnih para, klubovi ne bi ni postojali. Petnaest godina isti vode klub, duguju 149 miliona, a država im pomaže, uz napomenu da pričam kao građanin, a ne kao sportski radnik. Ne može više ovako. Lako je voditi klub kad ti država da 30 miliona dinara", rekao je za B92 predsednik sindikata Mirko Poledica.\nRačuni u blokadi:\nFK Borac Čačak 141.855.522 RSD\nFK Vojvodina 96.477.155\nFK Jagodina 31.667.122\nFK Crvena zvezda 21.484.138\nFK Radnički 1923 18.196.541\nFK Novi Pazar 13.384.895\nFK Radnicki Niš 11.090.656


Karate reprezentacija sa 51 medaljom završila Balkansko prvenstvo - CG Sport\n06/06/2022 06/06/2022 - by Mario Andrijašević\nPosljednjeg takmičarskog dana na prvenstvu Balkana u Beogradu, karate reprezentacija Crne Gore osvojila je 21 medalju i zauzela treće mjesto u generalnom plasmanu.\nTitule ekipnih šampiona Balkana pripale su seniorskom muškom kata timu i ženskoj ekipi u borbama.\n“Ekipa u sastavu Mijač, Kočan i Nikočević po prvi put je osvojila titulu prvaka Balkana u seniorskoj konkurenciji. U finalu su ocjenom 25.36 pobijedili ekipu Srbije (23.46) i pokazali da su dominatan tim u regionu. Lijep rezultat pred kraći odmor koji nas čeka, nakon čega nastavljamo još boljim tempom pripreme za novu sezonu takmicenja”, izjavila je selektorka seniorske karate reprezentacije u katama, Milena Milačić.\nPored ekipnih seniorskih titula, zlato je osvojio i kata tim dječaka 8-9 godina. Reprezentacija Crne Gore je dobila i nove pojedinačne šampione Balkana: Katarinu Djukić, Filipa Ilinčića i Arijana Aljoševića.\nTitule ekipnih vicešampiona Balkana pripale su ženskom seniorkom kata timu, muškoj seniorskoj ekipi u borbama, kata timu dječaka 10-11 godina, a srebro su osvojili i Veselin Škatarić, Lazar Perišić i Edon Emsha.\nBronzane medalje danas su osvojili: Luka Barjaktarović, Vuk Dragojević, kata tim djevojčice 10-11 godina, Božo Tomašević, kata tim djevojčice 12-13 godina Jovana Vujisić, Lazar Gardašević, kata tim djevojčice 8-9 godina.\nPodsjećanja radi na prvenstvu Balkana, u konkurenciji pionira i nada nastupio je 151 takmičar, dok su u crnogorskoj delegaciji bila i 32 seniora, kao i 3 veterana što je potvrda da je karate jedan od najmasovnijih sportova u Crnoj Gori.\nFinalni bilans medalja nakon tri takmičarska dana na prvenstvu Balkana: 51 medalja, od čega 18 zlatnih, 10 srebrnih i 23 bronzane medalje.\nShare the post "Karate reprezentacija sa 51 medaljom završila Balkansko prvenstvo"\nTaggedkaratekarate reprezentacija crne gore\nPrevious Article OSCG nakon blamaže sa Milenkoskim imenovao novog selektora\nNext Article Mlada reprezentacija lako izgubila u Irskoj


Dojče vele: Američki „Rat protiv terorizma“ odneo je milion ljudskih života i koštao 8 biliona dolara | Hronika\nPočetna strana > Hronika > Dojče vele: Američki „Rat protiv terorizma“ odneo je milion ljudskih života i koštao 8 biliona dolara\nDojče vele: Američki „Rat protiv terorizma“ odneo je milion ljudskih života i koštao 8 biliona dolara\n„Vrlo dobro znamo da je uspon IS bio direktna posledica pada Sadama Huseina 2003“, objašnjava Bernd Grajner. Istoričar iz Hamburga za „Dojče vele“ (DW) objašnjava da je veliki deo prve generacije boraca IS poticao iz vojske Sadama Huseina. „Nju su SAD odmah rasformirale i na taj način je stotine hiljada mladića ostalo na ulici, bez izgleda za posao. To je bio svojevrsni ’humus’ za njihovu radikalizaciju“, kaže Grajner.\nAmerički ministar obrane Donald Ramsfeld bio je zabrinut, jer u Avganistanu nema dovoljno meta za američko visokotehnološko oružje\nAmerička vlada čak u 85 zemalja sprovodi mere protiv terorizma\nCiljano ubijanje bespilotnim letelicama verovatno je proizvelo više džihadista u Avganistanu, nego što ih je ubilo\nSAD su pretrpele ogromnu štetu od tih ludih troškova za ratove u Iraku i Avganistanu


Peskov: Putin i Rusija - glavna meta\nPeskov: Putin i Rusija – glavna meta\nM. D. 4. aprila 2016. 13:32\n„Glavna meta dezinformacija je naš predsednik, posebno imajući u vidu predstojeće parlamentarne izbore i dugoročnije gledano, predsedničke izbore za dve godine“, rekao je Peskov na konferenciji za novinare u Moskvi, prenosi Rojters.\nPrema njegovim rečima, „putinofobija“ u inostranstvu je dostigla taj novo da je praktično tabu reći nešto dobro o Rusiji.\n„Ali neophodno je reći loše stvari, mnogo loših stvari, a kad se nema šta reći onda ih treba izmisliti. Nama je to očigledno“, rekao je Peskov, dodavši da ono što je objavljeno ne sadrži ništa konkretno i ništa novo o Putinu.\nOn je naglasio da je Putin „glavna meta“, ali da on nije umešan ni u kakve nedozvoljene radnje.\nMreža tajnih of-šor ugovora i visokih pozajmnica u vrednosti od dve milijarde dolara vodi do Vladimira Putina, naveli su „Gardijan“ i Bi-Bi-Si, pozivajući se na procurele podatke, koji pokazuju da je taj novac učinio „neverovatno bogatim“ najbliži krug ljudi oko ruskog predsednika.\nDokumenti ukazuju na to da je Putinova porodica imala koristi od tog novca, navodi „Gardijan“.\nProcurele informacije deo su još milion procurelih dokumenata iz baze podataka četvrte najveće svetske ofšor advokatske firme „Mosak Fonseka“ (Mošack Fonseca)\nPredstavnici Ministarstva finansija SAD tvrdili su krajem januara za Bi-Bi-Si da je ruski predsednik Vladimir Putin korumpiran i da američke vlasti znaju za to „mnogo godina“.\nDmitrij PeskovrusijaVladimir Putin\nIma li koji Amerikanac umešan u ovu „Panama“ aferu ili samo oni koje zapad mrzi. Providno, kao sve što dolazi iz Engleske, Amerike itd..Putinu ne mogu ništa pa nalaze neke dečije igrarije. Ko više veruje u propagandu Zapada? E sad su svi korumpirani i zaobilaze neplaćanja poreza osim u Americi i Engleskoj. Eto malo da se nasmejemo onima koji nam ukradoše deo teritorije i koji nas kao uče nekoj samo njima odgovarajućoj demokratiji!!


Vučić:OEBS laže, kampanja protiv mene\n9. juni/lipanj, 2014.\nPremijer Srbije Aleksandar Vučić kaže da ima dokaze da mnogi iz međunarodne zajednice, među njima i ambasadori, pritiskaju medije da vode kampanju protiv njega.\nRekao je da je kampanja usmjerena i na njegovu porodicu, a naveo je da još čeka na izvinjenje OEBS-a uz ocjenu da OEBS laže.\n"I sve što radi zamenica šefa misije OEBS u Srbiji Pola Tide je pritisak na medije da vode kampanju protiv mene. Misle da ću moliti boga da prestanu. Nećete me ućutkati i neću nikada da ućutim, jer ja govorim istinu, a oni lažu", rekao je on.\nVučić je, pred odlazak u zvaničnu posjetu Nemačkoj, govorio i o nekim navodima iz emisije "Utisak nedelje" B92, u kojoj je sinoć gostovala i Pola Tide i u kojoj je konstatovano da ima pritisaka na medije u Srbiji.\nVučić je, povodom izjave sociologa Jova Bakića u toj emisiji da premijerov brat Andrej Vučić lobira da televizija Kopernikus dobije nacionalnu frekvenciju, rekao da njegov brat i ne zna šta je Kopernikus i da nije upoznao nikoga iz Republičke radio-difuzne agencije.\nVučić je podsetio da je tražio izvinjenje OEBS-a i da će ga dočekati i dodao da "neće da se povlači pred lažima, niti da mu treba pomoć OEBS-a".\n"Oni (OEBS) su lagali, a kada lažete, elementarna pristojnost je da se izvinitite. Neću dozvoliti da neko napada Srbiju i da to prođe bez odgovora. Dovoljno sam jak i imam dovoljno snage da se suprotstavim svima koji napadaju moju porodicu", rekao je Vučić.


Posljednje, Vijesti / Fadil Novalić, FBiH\nNakon hapšenja premijera FBiH Fadila Novalića (SDA) kojeg Tužilaštvo BiH tretira kao jednog od osumnjičenih u aferi “Respiratori” postavilo se pitanje ko će voditi Federalnu vladu.\nS tim u vezi treba naglasiti da je Novalić još jučer tek usmeno ovlastio zamjenicu premijera i ministricu finansija FBiH Jelku Milićević (HDZ) da predsjedava sjednicom Vlade što je ona odbila tražeći pismenu punomoć.\nNaime, prema članu 10. Zakona o Vladi FBiH “zamjenik premijera zamjenjuje premijera u slučaju njegove odsutnosti ili u drugim slučajevima kada premijer nije u mogućnosti da obavlja dužnost, kao i u slučaju upražnjenja mjesta premijera, dok novi premijer ne preuzme dužnost. Premijer, u okviru svojih ovlaštenja, može pojedina ovlaštenja prenijeti na zamjenika premijera”.\nOva informacija je utoliko interesantnija, ako se uzmu u obzir poruke iz SDA da se radi o dobro smišljenoj i koordiniranoj akciji da HDZ preuzme kontrolu unutar Vlade i nad životom ljudi u Federaciji.\nPrema navedenom zakonskom rješenju, barem kada je riječ o predsjedavanju Vlade FBiH, to se neće desiti ukoliko Novalić ovlasti Drljaču da bude na čelu Vlade.\nTakođer, SDA sa svoji 5 ministara uz SBB-ovih 4, imala bi većinu u odnosu na šest HDZ-ovih ministara.\nS druge, pak, strane, ukoliko bi izostao Novalićev potez da pismeno ovlasti, primjerice, Drljaču na potezu će biti predsjednik FBiH Marinko Čavara (HDZ) koji bi onda u tom slučaju zasigurno ovlasti stranačku kolegicu Milićević da bude na čelu Vlade u odusutnosti Fadila Novalića.


Nasleđe senatora Edvarda Kenedija u svetu van SAD\nLideri iz svih delova sveta pridružuju se jedni drugima u izražavanju počasti preminulom demokratskom senatoru. Tokom gotovo 50 godina provedenih u Senatu, Kenedi je više uticao na unutrašnju nego na spoljnu politiku, ali je ipak ostavio traga u svetu.\nKao član katoličke porodice poreklom iz Irske, 90-tih godina učestvovao je u pregovorima o sklapanju mira u Severnoj Irskoj. Bio je snažan protivnik rata u Vijetnamu i Sjedinjenim Državama predvođene invazije na Irak.\nAustralijski premijer, Kevin Rad, kaže da je Kenedi dao vanredan doprinos ulozi Sjedinjenih Država u svetu.\n"Kada pogledate sadržaj njegove karijere kao zakonodavca, ona zahvata čitavu širinu javne politike, zdravstvene politike, socijalne politike, spoljne politike… Bila je to jedinstvena karijera," rekao je Rad.\nBivši američki predsednik, Džimi Karter, kaže da je Kenedi uspeo da svoja politička ubeđenja pretvori u dela.\n"On je mogućno jedan od najefikasnijih članova Kongresa koji su služili u poslednjih 20 godina," rekao je Karter.\nJedno od dostignuća po kojima je Kenedi najviše poznat na svetskoj sceni je učešće u osiguravanju uspeha na pregovorima o miru u Severnoj Irskoj. Ti pregovori su doveli do sporazuma postignutog na Veliki petak, 1998. godine, kojim je okončano više decenija dugo sektaško nasilje u toj britanskoj pokrajini. Ranije ove godine, Britanija je iz zahvalnosti dodelila Kenediju počasnu titulu plemića.\nBivši britanski premijer Toni Bler, pod čijom upravom su se odvijali pomenuti pregovori, rekao je da je Kenedi "istinski služio javnosti i da je bio predan pravdi i omogućavanju ekonomskih prilika za sve."\nIako je rođen u jednoj od najbogatijih porodica u Sjedinjenim Državama, Kenedi je stekao ugled snažnog branitelja ljudi sa manjim privilegijama. Snažno je kritikovao Vijetnamski rat. Predvodio je nastojanja u Kongresu za uvođenje sankcija Južnoafričkoj republici, 1980-tih godina, zbog njene politike aparthejda. Borio se za poštovanje građanskih prava u Čileu i predvodio u zadovoljavanju potreba izbeglica svuda u svetu.\n2002. godine glasao je protiv odobravanja rata u Iraku, što je kasnije nazvao svojim "najboljim glasom" otkada je postao senator, 1962. godine.\nIzraelski predsednik Šimon Peres rekao je da je Kenedi bio istinski nezavisni mislilac.\n"Ted Kenedi je bio veliki američki lider, a takođe i veliki prijatelj Izraela. Njegov glas bio je snažan i originalan, poštovan svuda u svetu. Bio je potpuno slobodan u načinu razmišljanja i samosvojan u izražavanju gledišta," rekao je Šimon peres.\nTokom svoje duge karijere, Kenedi se isticao kao snažan pobornik liberalnih gledišta. Reformu američkog sistema zdravstvenog osiguranja učinio je svojim životnim ciljem, ali se takođe zalagao za proširivanje građanskih prava, poboljšanje obrazovanja i prava doseljenika.\nUprkos svojoj katoličkoj veri čvrsto se zalagao za pravo žena na abortus, a u poznijim godinama i za pravo na zasnivanje braka među osobama istog pola.


Legendarna „niva“: Objavljeno novo ime i cene dve verzije ruskog terenca /foto/ - 11.01.2021, Sputnik Srbija\n„Lada“ je počela prodaju „nive“ u dve varijante, klasične i nove verzije koja je ranije prodavana pod brendom „ševroleta“. Dok je modernizovana verzija još... 11.01.2021, Sputnik Srbija\n21:45 11.01.2021 (Osveženo: 03:12 26.08.2021)\n„Lada“ je počela prodaju „nive“ u dve varijante, klasične i nove verzije koja je ranije prodavana pod brendom „ševroleta“. Dok je modernizovana verzija još ranije dobila naziv „niva travel“, i klasičnoj „nivi“ je dodato novo ime, kakvo i zaslužuje, „legend“, a objavljene su i cene za obe varijante.\nKlasična i dobro poznata „niva“, koja se do sada zvala i 4x4, dobila je naziv „niva legend“ budući da se u prodaji „lade“ našla i druga „niva“, „travel“ kako bi kupci lakše mogli da ih razlikuju.\n„Legendarna“ verzija „nive“ nije dobila samo novo ime, već i otvore ventilacije u zadnjem delu kabine, a značajno je smanjena i buka u kabini, pišu kolesa.ru.\nNa zvaničnom sajtu „Lade“ objavljene su i cene za obe verzije ovog terenca.\nCena „nive legend“ sa troja vrata je od 5.800 do 6.700 evra, u zavisnosti od opreme.\n„Niva legend“ sa petoro vrata košta od 6.200 do 7.000 evra.\nKod „nive legend“ u ponudi je samo jedan motor, dobro poznati benzinac zapremine 1,7 litara sa 83 konjske snage.\nOsnovna verzija „nive travel“ košta od 7.300 do 8.600 evra i takođe je pokreće motor od 1,7 litara i 80 konjskih snaga.\nPosebna verzija „niva travel ofroud“, unapređena za terensku vožnju, košta od 8.200 do 8.700 evra i ima isti motor kao i obična „niva travel“.\nInače, u osnovnoj opremi „nive travel“ dolaze pogon na sva četiri točka, sistem protiv blokiranja i proklizavanja točkova (ABS, EBD), vazdušni jastuk za vozača, bord kompjuter, imobilajzer, servo-volan podesiv po visini, centralno zaključavanje, elektropodizači prednjih stakala, elektropodešavanje i grejanje spoljnih retrovizora...


LIGA EVROPE: Zvezda dobila protivnika, Partizan i Vojvodina u produžecima ostali bez Evrope! (VIDEO) - Naša Borba\nJedini preostali srpski predstavnik je dobio protivnika u baražu za Ligu Evrope pošto je jermenski Ararat savladao slovenački Celje posle produžetaka i tako zakazao duel sa crveno- belima. Dok su Partizan i Vojvodina završili svoje učešće u Evropi porazom od Šarloe i Standarda.\nJermenski Ararat je prošao u poslednje kolo kvalifikacija za Ligu Evrope savladavši slovenačkog šampiona Celje 1:0 posle produžetaka.\nUtakica između Ararata i Celja je bila veoma neefikasna i retko su se viđale bilo kakve prilike.\nNešto su angažovaniji bili domaći, ali su oni prvi šut u okvir gola uputili tek u 111. minutu kada je Vakulenko doneo prednost svom timu posle prekida.\nArarat će naredne sedmice dočekati Crvenu zvezdu u Jermeniji u poslednjem kolu kvalifikacija za Ligu Evrope.\nDrugu godinu zaredom Ararat će igrati poslednje kolo kvalifikacija za Ligu Evrope. Prošle godine izgubio je od Dudelanža.\nPrethodni tekst„Tajne optužnice su spremne, ovo je datum Vučićevog pada“!\nSledeći tekstŽREB LE: Zvezda udrugom šeširu? Evo šta je potrebno da crveno-beli izbegnu neke od favorita u grupnoj fazi!


ŽIVI ŽIVOT U SVOM RITMU: Jubilarno 15. predavanje u projektu "Lepo mi je, jer tako želim" održaće Stefan Milenković : Nadlanu.com\nŽIVI ŽIVOT U SVOM RITMU: Jubilarno 15. predavanje u projektu "Lepo mi je, jer tako želim" održaće Stefan Milenković\nObjavljeno 18. dec 2018. / 15:30:54\n- Veliko mi je zadovoljstvo što će baš Stefan Milenković održati petnaesto jubilarno predavanje. Već dve godine na sceni bioskopa Cineplexxu UŠĆE Shopping Centeru svakog meseca imamo sjajne predavače, najbolje i najuspešnije ljude iz Srbije. Sala puna publike govori o zadovoljstvu i lepoti njihovih priča u kojima svi uživamo – ističe Milica Stojiljković, autor projekta i autor programa ličnog razvoja „Lepo mi je“.\n- Kada smo zajedno sa Centrom za lični razvoj Lepo mi je pre dve godine pokrenuli serijal motivacionih govora u Ušću „Lepo mi je, jer tako želim“ bili smo sigurni da ćemo sadržajno obogatiti našu ponudu a posetiocima ponuditi novi doživljaj i iskustvo centra. Rezultati projekta govore u prilog tome da smo, ne samo ponudili pravi koncept i sadržaj koji ljudima nedostaje, već da smo zajedno sa svim učesnicima projekta i sjajnim ličnostima i predavačima, Ušće pretvorili u centar inspiracije imotivacije – kaže Nevena Martinović, PR Ušće Shopping Centera.\nKarte za predavanje Stefana Milenkovića svi zainteresovani mogu kupiti na blagajni bioskopaCineplexx u UŠĆE Shopping Centeru po ceni od 500 dinara.\nLepo mi je jer tako želimstefan milenkovićušće shopping centar


Vučić od sutra u Pekingu na Forumu "Pojas i put" - Kineski Radio Internacional\n2019-04-24 16:03:48 | CRI\nPredsednik Republike Srbije Aleksandar Vučić učestvovaće na Drugom forumu za međunarodnu saradnju "Pojas i put", koji će biti održan u Pekingu od 24. do 27. aprila.\nAleksandar Vučić će na prvom zasedanju Okruglog stola lidera govoriti na temu "Podsticanje povezivanja u cilju pronalaženja novih izvora rasta", a biće i među tri lidera koji će se obratiti učesnicima Foruma prilikom završnog izlaganja, navodi se u saopštenju Službe za saradnju s medijima predsednika.\nTokom boravka u Pekingu, predsednik Srbije imaće niz bilateralnih susreta sa najvišim zvaničnicima zemalja učesnika Foruma, među kojima su predsednik Narodne Republike Kine Si Đinping, predsednik Ruske Federacije Vladimir Putin, predsednik Švajcarske Konfederacije Uli Maurer i predsednik Republike Belorusije Aleksandar Lukašenko.\nVučić će se sastati sa članom Stalnog komiteta Politbiroa CK KP Kine Vangom Huningom, članom sekretarijata Centralnog komiteta KP Kine i direktorom Kancelarije za istraživanje politike CK KP Kine.\nPlanirano je da tokom održavanja Foruma predsednik Srbije prisustvuje i potpisivanju niza bilateralnih sporazuma između Republike Srbije i Narodne Republike Kine.\nU delegaciji Republike Srbije biće i potpredsednici Vlade Rasim Ljajić i Zorana Mihajlović, ministar finansija Siniša Mali, ministar rudarstva i energetike Aleksandar Antić, ministar bez portfelja zadužen za inovacije i tehnološki razvoj Nenad Popović, kao i predsednik Nacionalnog saveta za koordinaciju saradnje sa Rusijom i Kinom Tomislav Nikolić.


Da li će prvi potez naslednice Merkelove biti — rušenje Angele? - Sputnjik Srbija\n01:07 02 Oktobar 2020\n15:03 09.12.2018 Preuzmite kraći link\n„Imamo Saveznu vladu koja je birana za ovaj mandat. Angela Merkel je rekla da je na raspolaganju da taj mandat dovede do kraja. Ovaj kongres je jasno pokazao da stranka to želi, a to je i moja lična želja“, rekla je nova šefica demohrišćana za „Dojče vele“.\nPrema njenim rečima, njen zadatak kao šefice vladajuće partije jeste da se pobrine da aktuelna vlada ima neophodnu stabilnost kako bi mogla da ispuni zadatke koje su joj postavili birači.\nKramp Karenbauerova, bivša dugogodišnja premijerka pokrajine Sar i doskora generalna sekretarka CDU, izabrana je u petak na stranačkom kongresu u Hamburgu.\nU nedelju, pred kraj kongresa u Hamburgu, Kramp Karenbauerova je za generalnog sekretara stranke odabrala Paula Cimjaka (33), koji je time postao najmlađi generalni sekretar u istoriji partije, a kako navodi „Dojče vele“, njegov izbor smatra se pokušajem nove šefice partije da u njen vrh uključi i svoje protivnike.\nOna je, komentarišući proteste „žutih prsluka“ u susednoj Francuskoj, rekla da je Nemačka u drugačijoj situaciji jer „ima sistem socijalne tržišne privrede i socijalnog partnerstva gde se mnoga pitanja i konflikti uvek razmatraju u uređenim strukturama“.\nKako je rekla, nada se da će Nemačka očuvati „socijalni i društveni mir“ jer primer Francuske i drugih zemalja pokazuje kako izgleda kada se „u suštini opravdani zahtevi izmetnu u nasilje“.\nUpitana zašto traži obuhvatnije sankcije protiv Rusije, ona je podsetila na događaje u Azovskom moru.\n„Moramo se setiti da je izvor sukoba protivpravna aneksija Krima, mešanje u situaciju u istočnoj Ukrajini i da moramo putem sankcija kakve smo imali dosad kao i reakcijama na incidente jasno staviti do znanja da ne tolerišemo takvo zauzimanje tuđe zemlje u Evropi“, rekla je Anegret Kramp Karenbauer.


BELIT, Beograd, Obilićev venac 18-20 Stari Grad\nProjektovanje i izrada IT rešenja za elektronsko trgovanje\nmeđubankarska tržišta novca i deviza\nsoftver za berzansko i brokersko posredovanje i izveštavanje\nklijentska rešenja za platni promet složenih preduzeća\nBelit d.o.o. Beograd je preduzeće osnovano 2001 od strane IT eksperata, prethodno zaposlenih u Tržištu novca i kratkoročnih hartija od vrednosti Beograd, koji su kreatori prvog domaćeg elektronskog dealing sistema BELT (od 1992) kao i niza programa vezanih za poslovanje brokerskih kuća i banaka.\nSpecijalnost Belit-a je u projektovanju i razvoju softvera za potrebe banaka i finansijskih organizacija, a posebno u domenu elektronskog trgovanja i elektronskog izveštavanja. U okviru ove orijentacije referentna lista Belit-a obuhvata sve banke koje posluju u Srbiji.\nPoslovana orijentacija u poslednje tri godine usmerena je na učešće Belit-ovih eksperata u projektovanju, razvoju i implementaciji kompleksnih registara (Kreditni biro, Registar poreskih obveznika, Registar korisnika primarne zdravstvene zaštite) za potrebe Udruženja banaka Srbije i Republičkih institucija.\nReferentna lista, stručnost, iskustvo i rezultati u razvoju softvera omogućili su Belit-u dobijanje realizacije niza IT projekata za potrebe državnih institucija u Srbiji (Poreska uprava, Ministarstvo finansija, Uprava za javne nabavke, Republička direkcija za robne rezerve, Agencija za sanaciju banaka, Republička statistika, Ministarstvo poljoprivrede, Ministarstvo za nauku, Ministarstvo zdravlja) kao i za složene kompanijske sisteme u Srbiji (Dunav osiguranje, Velefarm holding).\nU periodu 2001-2007 Belit posluje kao tehnička podrška Udruženja banaka Srbije za čije potrebe su projektovani, razvijeni, implementirani, održavani i nadgledani projekti vezani za međubankarsko poslovanje (Međubankarsko tržište deviza, Međubankarsko dinarsko novčano tržište, Bilbon, Finnet, 8 servisa za međubankarsko trgovanje, Kreditni biro).\nProjekat “Kreditni biro” za fizička i pravna lica koji uključuje sve domaće banke, leasing kompanije investicione i garancijske fondove i ostale davaoce kreditnih usluga ocenjen je najvišim ocenama od strane domaćih i inostranih eksperata.\nSistem za generisanje izveštaja u elektronskoj formi i njihovo dostavljanje Narodnoj banci Srbije (Bank report) omogućava bankama korisnicama dnevno i periodično izveštavanje u formatima koji se promptno usklađuju sa izmenana zakonske regulative.\nSoftware za elektronsku aukciju Hartijama od vrednosti (E-aukcija) omogućava bankama korisnicama da u realnom vremenu učestvuju na aukcijama koje organizuje NBS i na kojima se trguje Hartijama od vrednosti koje emituje Narodna banka Srbije i država Srbija, posredstvom RTGS sistema za elektronski platni promet procedurom razmene elektronskih dokumenata u SWIFT formatu.\nPored navedenih ostale delatnosti kojima se bavi Belit su:\nInstalacija i administracija sistemskog softvera\nInstalacija i ordržavanje računarskih mreža\nProdaja i servisiranje hardvare-a\nProjektovanje i razvoj Web aplikacija\nObilićev venac 18-20 - Beograd - Stari Grad\nBeograd Stari Grad Obilićev venac 18-20\n+381 11 2030403;\nElektronsko bankarstvo, e-bankingIzrada softveraRačunarske mreže\nPoruku prima: Belit


Sedmorica igrača Radničkog u juniorskoj reprezentaciji - KVK Radnički\nSelektor juniorske reprezentacije Srbije, Uroš Stevanović, pozvao je sedmoricu igrača Radničkog na pripreme za predstojeća takmičenja, koje se održavaju u Kragujevcu.\nPripreme će se održati od 13. do 22. juna, a na prvoj prozivci će se pojaviti stariji Radosav Virijević, Luka Gavrilović, Zoran Poznanović, dok će se mlađi David Pantelić, Veljko Dončić, Lazar Antić i Uroš Trpovski reprezentativnim obavezama odazvati 20. juna, po okončanju finalnog turnir Prvenstva Srbije za 2005. godište, koje je na programu 18. i 19. juna, takođe u Kragujevcu.\nU Stevanovićevom stručnom štabu je i ovoga puta koordinator mlađih selekcija Radničkog, Dragan Kozomora.\nSrpske juniore ovog leta očekuju veliki izazovi. Najpre Mediteranske igre u alžirskom gradu Oranu, od 25. juna do 5. jula, zatim Svetsko prvenstvo za 2004. godište u Beogradu i Evropsko prvenstvo za 2003. godište u Podgorici.\nPodsetimo, seniorska reprezentacija Srbije trenutno se priprema u Kragujevcu, za Svetsko prvenstvo u Budimpešti, a na spisku selektora Dejana Savića našla su se šestorica igrača Radničkog: Lazar Dobožanov, Luka Pljevančić, Bogdan Gavrilović, Nikola Lukić, Stefan Branković i Marko Radulović, dok je Aleksa Ukropina dobio poziv za crnogorsku, a Josip Vrlić hrvatsku reprezentaciju.


četvrtak, 25. jul 2019, 15:00\nPredsednik Aleksandar Vučić sastao se u Predsedništvu sa patrijarhom srpskim Irinejom, uz ocenu da je situacija na Kosovu i Metohiji svaki put kada se sretnu komplikovanija, ali da Srbiji ne preostaje ništa drugo osim da se bori. Predsednik je zahvalio patrijarhu na tome što je crkva uvek uz svoj narod i državu.\nPatrijarh Irinej se osvrnuo na poziv Ramušu Haradinaju za saslušanje u Hagu, navodeći da je to "cirkus". Vučić je konstatovao da će se Haradinaj vratiti, a da, nažalost, imamo neke naše koji staju na njegovu stranu i stranu onih koji su proganjali srpski narod. „Nije naša Srbija onoliko slaba koliko je bila, naprotiv, jača je i biće snažnija u svakom pogledu, pre svega ekonomskom", rekao je Vučić, na šta je patrijarh uzvratio da imamo razloga i prava da se borimo.\nPovratak premijera privremenih prištinskih institucija u ostavci, Ramuša Haradinaja iz Haga očekuje se danas, a već sutra planira da održi sednicu vlade, javila je KTV, na albanskom jeziku. Radi se o protivustavnoj nameri, navodi ta TV stanica i, pozivajući se na svoje izvore, tvrdi da će sednica biti održana 7 dana pošto je Haradinaj podneo ostavku, u kojoj je naveo da će na čelu vlade ostati do izbora nove.\nU prvom obraćanju članovima svog kabineta, novi britanski premijer Boris Džonson je poručio da im predstoji "važan zadatak u ključnom trenutku u istoriji Velike Britanije" i ponovio obećanje da će do 31-vog oktobra izvesti Britaniju iz Evropske unije. Džonson je rekao da nova vlada neće čekati taj datum kako bi započela "fantastičan novi plan" koji na prvo mesto stavlja interese naroda Velike Britanije.\nPariz, London i drugi gradovi širom Evrope pripremaju se za današnje rekordne temperature u okviru drugog toplotnog talasa koji je ovog leta zahvatio kontinent. Temperatura u Parizu mogla bi da dostigne 42 stepena, u Londonu 39, a u Nemačkoj, Belgiji, Holandiji, Luksemburgu i Švajcarskoj očekuje se preko 40 stepeni. Naučnici koji proučavaju klimatologiju upozoravaju da bi talasi vrućina mogli da postanu uobičajeni u delu Evrope sa umerenom klimom, koji za to - kako ocenjuju - nije spreman.


Trampov zid prema Meksiku | Info | Svijet\n16. September, 17:44\nTramp od Meksikanaca traži da plate zid 0 Podijeli Podijeli na facebook Podijeli na twitter Podijeli na viber Pošalji na mail\n26.01.2017. / 18:54\nAmerički predsednik Donald Trampa poručio je danas meksičkom kolegi Enrikeu Penji Njetu da bi trebalo da otkaže predstojeću posetu Vašigtonu ukoliko Meksiko odbija da plati izgradnju zida duž granice dve zemlje.\n"Ukoliko Meksiko nije spreman da plati za preko potreban zid, onda bi bilo bolje da se otkaže predstojeći sastanak", naveo je Tramp na svom nalogu na Twitteru.\nPodsetio je i da trgovinski deficit SAD sa Meksikom iznosi 60 milijardi dolara, preneo je Rojters.\nKolega iz Meksika je to poslušao, i otkazao dolazak zakazan za 31. januara u Vašingtonu.\nNjeto je prethodno poručio da Meksiko neće da plati pogranični zid Donalda Trampa.\nOn je to izjavio pošto je američki predsednik potpisao direktive za izgradnju zida na granici sa Meksikom koji će biti dugačak 3.200 kilometara.\nPredsednik Meksika nije komentarisao spekulacije da, posle odluke Trampa, razmatra mogućnost da otkaže planiranu posetu Vašingtonu sledeće nedelje.\nTramp je juče u Ministarstvu unutrašnje bezbednosti rekao da njegove akcije u vezi imigracije pokazuju da SAD vraćaju kontrolu na svojim granicama.\nTramp je naveo da će njegova administracija raditi zajedno sa Meksikom na povcećanju bezbednosti obe zemlje, kao i da će blisko sarađivati po tom pitanju.\n"Sačuvaćemo živote na obe strane granice", rekao je Tramp, nakon potpisivanja direktiva o podizanju zida na granici sa Meksikom.


Sve subotičke osnovne škole uključile su se i ove godine u obeležavanje Dečje nedelje, koja se u u Srbiji ali i u svetu, tradicionalno obeležava prve nedelje oktobra. To je period kada se različitim aktivnostima i programima ukazuje na prava deteta.\nBrigita Hoki i Milica Panić\nOsnovna škola “Sečenji Ištvan” i ove godine je organizovala niz manifestacija kojima je obeležila nedelju posvećenu dečijim pravima.\n- Ova nedelja je u školi bila posvećena nama, deci. Tim povodom smo u saradnji sa nastavnicima organizovali niz aktivnosti među kojima smo najviše uživali u “Kvizu znanja”, sportskom danu, odlasku u bioskop – nabraja Milica Panić, učenica osmog razreda i dodaje da je Dečija nedelja jedinstvena prilika da deca učestvuju u aktivnostima koje vole i u kojima uživaju.\n– U toku ove nedelje svi učenici su bili opušteni jer nije bilo ocenjivanja, kontrolnih zadataka, odgovaranja, a domaći zadaci su svedeni na minimum.\nIako su uživali tokom ove nedelje u školi, učenici nisu zaboravili da porazgovaraju o dečijim pravima. Uglavnom su mišljenja da prava dece u našoj zemlji nisu ugrožena ali bi voleli i smatraju da bi bilo poštenije kada bi u svakom gradu, u svakoj školi, deca imala podjednake uslove za učenje.\n- Bilo bi lepo kada bi deca u svim razredima osnovnih škola dobijala besplatne udžbenike kao i naši vršnjaci u Beogradu. Svima bi nam bilo lakše kada bismo mogli, kao i oni, da ostavljamo udžbenike u školi. Na taj način bi i učenici koji dolaze iz porodica slabijeg materijalnog stanja, imali istu polaznu osnovu za školovanje, kao i svi ostali – mišljenja je Brigita Hoki, učenica osmog razreda, koja ističe da bi svaka škola trebala po ugledu na Školu “Sečenji Ištvan” da organizuje što više sportskih sekcija, kako bi svi đaci, bez obzira na materijalni status, imali prilike da se bave sportom.\nObeležavanje Dečje nedelje u OŠ „Sečenji Ištvan”\nI dok škole pokušavaju da zadovolje interesovanja i potrebe svojih učenika, osmaci smatraju da ih je grad zapostavio. Kažu, malo je sadržaja koji se organizuju za osnovce.\n- Sve se svede na manifestacije i festivale koji kratko traju i onda opet ništa. Nema dešavanja po gradu. Svima to nedostaje, a posebno nama, jer smo postali ozbiljni za igrališta, a mladi za noćne izlaske i kafiće. Ne preostaje nam ništa drugo nego da se družimo u domaćoj atmosferi, u krugu porodice – kaže Milica, napominjući da ove godine Dečja nedelja posvećuje posebnu pažnju upravo osnaživanju porodice i podsticanju klime za ostvarivanje prava svakog deteta da odrasta u porodičnom okruženju. Zbog toga su se sve aktivnosti, odvijale pod motom “ Svako dete srećnog lica čuva jedna porodica”, a Konvencija o pravima deteta nas je, još jednom podsetila da deci, makar u ovoj nedelji, kao pojedinci poklonimo više ljubavi, pažnje i razumevanja.


Portugalija: Najveći broj obolelih u jednom danu - Svet - Dnevni list Danas\nPočetna » Svet » Portugalija: Najveći broj obolelih u jednom danu\nPortugalija: Najveći broj obolelih u jednom danu\nU Portugaliji je u poslednja 24 sata registrovano 10.947 novoobolelih od kovida-19, što je najviše u jedom danu od početka epidemije, a od posledica te bolesti preminulo je još 166 osoba.\n1Piše: FoNet 16. januara 2021. 18.36\nFoto: EPA-EFE/ MARKO ĐOKOVIĆ\nU državi sa 10 miliona stanovnika do sada je potvrđeno 539.416 slučajeva koronavirusa, a preminulo je 8.709 obolelih. Broj infekcija na 100.000 stanovnika u proteklih 14 dana je 901, dvostruko više nego u Španiji, preneo je Rojters.\nTako veliki broj obolelih predstavlja gotovo nerešiv problem za zdravstvo, jer portugalske bolnice imaju najmanje ležajeva u jedinicama intenzivne nege u Evropi, mereno na 100.000 stanovnika, i mogu da prime svega 672 kovid pacijenta.\nTrenutno ih je 638, a najteže stanje je u Lisabonu, gde u tri najveće bolnice za kovid pacijente danas imaju samo tri prazna kreveta u jedinicama intenzivne nege.\nU portugalskim medijima mogu da se vide fotografije ambulantnih kola sa kovid pacijentima koja u redu čekaju ispred bolnica u Lisabonu da se oslobodi neko mesto za prijem novih pacijenata.\nepidemija, Korona virus, pandemija, Portugalja\nSlovenija se ubrzano vraća u normalu, zelena faza već početkom juna\nU Indiji pronađeno više desetina tela koja plutaju na reci Gang\nZasluženi odmor za zdravstvene radnike u kovid sistemu užičkog regiona\n16. januara 2021. u 20.16\nGde je pomoc za Portugal?


Salviniju se sudi zbog migranata, preti mu 15 godina zatvora - NOVA portal\nSvet Autor:Slobodna Evropa17. apr. 202119:11\nSud na Siciliji je doneo odluku o pokretanju procesa protiv bivšeg ministra unutrašnjih poslova Matea Salvinija za otmicu, zato što 2019. godine nije dozvolio jednom španjolskom humanitarnom brodu sa migrantima i izbeglicama da uplovi u italijansku luku, zbog čega su gotovo tri nedelje proveli na otvorenom moru. Bivšem ministru preti 15 godina zatvora ako ga proglase krivim, a to bi moglo da znači da više ne sme da obnaša dužnosti u vladi.\nOn je putem Tvitera poručio da je siguran da je uradio ispravnu stvar u skladu sa italijanskim zakonima i da je zabranivši uplovljavanje spasilačkog broda Otvorene ruke „branio bezbednost i dostojanstvo Italije“.\nTužilaštvo u Palermu Salviniju stavlja mu na teret otmicu, pošto je migrante primorao da provedu nedelje na moru ispred ostrva Lampeduza u avgustu 2019. godine. Tokom te krize, neki migranti su se u očajanju bacili u more, a kapetan broda je molio da mu se omogući da uplovi u bezbednu, zatvorenu luku.\nNa kraju, posle 19 dana agonije, dozvoljeno je da se preostala 83 migranta sa broda iskrcaju u luci u Lampeduzi.\nSalvini je prema migrantima sprovodio politiku čvrste ruke u vreme dok je bio ministar policije, u prvoj vladi premijera Đuzepea Kontea, 2018. i 2019. godine.\nItalija: Lideru Lige Mateu Salviniju oduzet imunitet\nSijarto na „Fejsbuku“ pohvalio Salvinija\nDok je sa jedne strane zahtevao od zemalja EU da prihvate migrante koji su preko mora stizali do Italije, Salvini je istovremeno je tvrdio da humanitarci spasavanjem izbeglica samo ohrabruju krijumčare ljudi, a da njegova nepopustljiva politika spasava živote pošto migrante odvraća od riskantne plovidbe.\nBivšem ministru preti 15 godina zatvora ako ga proglase krivim na kraju dugog procesa u tri faze.\nKonačna presuda mogla bi da znači i da više ne sme da obnaša dužnosti u vladi.\nProtiv Salvinija se vodi istraga zbog još jedne slične situacije u vezi sa migrantima, i to zbog toga što je u avgustu 2019. zabranio brodu italijanske obalske straže Gregoreti da sa spašenim migrantima – brodolomnicima uplovi u luku grada Augusta, na Siciliji.\nTužilac iz Katanije koji vodi taj slučaj preporučio je prošle sedmice da se Salviniju ne sudi, navodeći da je on samo sprovodio vladinu politiku kada je odlučio da 116 migranata ostane punih pet dana na moru.


Reagovanje na napad na dekana Fakulteta političkih nauka Iliju Vujačića - Za odgovornije univerzitete u Srbiji\nTaj napad, u sred bela dana, kojem su prethodile pretnje sa kojima se prof. Vujačić suočavao, pokazuje da živimo u društvu gde niko više nije siguran. Živimo u svakodnevnici otvorenog nasilja, gde vlada moć jačeg i gde se ne preza od napada na bilo koga i bilo kada.\nProfesor Ilija Vujačić je dugogodišnji saradnik Beogradske otvorene škole, izuzetan predavač i čovek. U dugogodišnjoj saradnji, mogli smo uvek da računamo na njegovu podršku a kao profesor je uvek bio principijelan, dosledan i spreman na dijalog i toleranciju. Podržavamo ga u njegovoj nameri da istraje na veoma odgovornoj poziciji na kojoj se nalazi i ne podlegne pritiscima, te istovremeno osuđujemo napad koji se desio u subotu.\nAko je bilo poznato da se prof. Ilija Vujačić suočavao sa pretnjama i pritiskom da podnese ostavku, pitamo se zašto nisu preduzete dodatne mere? Zašto kada šetamo ulicama, nema nijednog policajca kome možemo da se obratimo u slučaju ovakvih napada? Zabrinjavajuće je da ovakvi napadi postaju vesti od sekundarnog značaja i za medije i za naše društvo. Ovaj napad je upozorenje za celu univerzitetsku zajednicu koja je pozvana da štiti svoj integritet. Zato što nemamo odgovor na ova pitanja i zato što uglavnom ćutimo, zato su napadači sve drskiji i ohrabreniji. „Kada su došli po mene, nije preostao niko da se pobuni.“ Evo došli su i do naših fakulteta, i šta ćemo sad?


Francuski predsjednik Emanuel Makron tokom donatorske telekonferencije sa drugim svjetskim liderima, na kojoj je razgovarano o pomoći Libanu nakon razorne eksplozije u Bejrutu, u Fort de Bregankonu, Francuska, 9. avgusta 2020. (Christophe Simon/Pool via REUTERS)\nSvjetski lideri obavezali su se u nedjelju da će izdvojiti gotovo 300 miliona dolara (253 miliona eura) za Liban, kako bi pomogli oporavak poslije prošlonedjeljne velike eksplozije u Bejrutu.\nViše od 30 lidera, koji su se sastali na telekonferenciji na inicijativu francuskog predsjednika Emanuela Makrona, reklo je da bi "pomoć trebalo da bude blagovremena, u skladu sa potrebama naroda Libana... i direktno isporučena libanskom stanovništvu, uz najveću efikasnost i transparentnost".\nNovac neće biti povezan sa političkom ili institucionalnom reformom, saopštila je Makronova kancelarija. Ipak, obećana je dugoročna podrška koja će zavisiti od promjena koje bi sprovele vlasti, saopštila je Jelisejska palata.\nSvjetske sile insistirale su na transparentnosti trošenja novca, zabrinute zbog slanja pomoći vladi koju mnogi Libanci vide kao korumpiranu. Takođe su izrazile zabrinutost zbog uticaja Irana kroz šiitsku grupu Hezbolah.\nMakron, koji je posjetio Bejrut u četvrtak, rekao je na otvaranju video linka da zemlje učesnice treba da ostave po strani svoje razlike i da podrže libanski narod, te da bi Ujedinjene nacije trebalo da koordiniraju pomoć.\n"Naša uloga je da budemo na njihovoj strani", rekao je Makron iz svog odmarališta na francuskoj rivieri.\nSvjetski lideri, uključujući i predsjednika SAD Donalda Trumpa, pozvali su na nepristrasnu, pouzdanu i nezavisnu istragu eksplozije u kojoj je poginulo najmanje 158 ljudi, dok je oko 6.000 povrijeđeno. Neki gnjevni Libanci pozvali su na pobunu protiv svojih političkih lidera.\nNevezano za obećanu novu pomoć, SAD su, prema nalogu Trumpa, isporučile hitnu pomoć Libanu u vidu hrane, vode i medicinskih potrepština. Inicijalno su se obavezale na više od 17 miliona u pomoći za tu zemlju.\nVelika eksplozija zbrisala je cijeli dio grada, ostavivši 250.000 ljudi bez krova nad glavom, uništavajući poslovne zgrade i zalihe osnovnih potrepština.\nObnova Bejruta mogla bi da košta milijarde dolara. Ekonomisti su predvidjeli da bi šteta mogla da izbriše do 25 odsto ekonomskog proizvoda zemlje.\nZa eksploziju se krivi velika zaliha amonium nitrata, ali libanski demonstranti, koji učestvuju u protestima koji su izbili i u subotu, i u nedelju, smatraju odgovornom političku elitu u zemlji.\nLibanske snage bezbjednosti ispalile su suzavac u subotu na hiljade demonstranata koji su se okupili na glavnom trgu u Bejrutu kako bi protestovali protiv vladinog upravljanja nakon eksplozije.\nNa početku protesta, mala grupa ljudi počela je da baca kamenice na pripadnike snaga bezbjednosti, dok su pokušavali da preskoče barijere koje su sprječavale ulazak u zgradu parlamenta. Policija je odgovorila suzavcem.\nPortparol policije rekao je da je jedan policajac ubijen tokom sukoba. Policajac sa lica mjesta rekao je da je taj čovjek nastradao kada je propao kroz otvor lifta u zgradi u koju je pokušao da se skloni od demonstranata koji su ga jurili.\nDemonstranti su takođe napali zgradu ministarstva spoljnih poslova, dok su drugi na Trgu mučenika podigli simbolična vješala za političare i uzvikivali "Narod želi pad režima".\nDemonstranti su kasnije zapalili kamion koji je ojačavao barijere na ulici koja vodi ka zgradi parlamenta.\nLibanski Crveni krst saopštio je da je više od 12 demonstranata hospitalizovano i da su mnogi drugi dobili medicinski tretman na ulici.\nProtest, prve značajne demonstracije nakon eksplozije, dogodio se usred porasta nezadovoljstva libanskim političkim rukovodstvom.\nLideri zemlje optuženi su za širenje korupcije i nekompetentnost koja je dovela do razorne eksplozije u utorak.\nPremijer Hasan Diab rekao je u petak da će donijeti predlog zakona o raspisivanju prijevremenih izbora i da je spreman da ostane na toj poziciji dva mjeseca, kako bi dao političkim liderima vremena da sprovedu strukturne reforme.\nU Bejrutu uništen počasni konzulat BiH, poginuo radnik obezbjeđenja


OVAJ PČELINJI PROIZVOD ZDRAVIJI JE OD MEDA: 10 grama košta 1.000 dinara - Beograd24\nAutor Tamara Jovanović\t Objavljeno Jun 23, 2021\nKada spomenemo pčele, mnogi odmah pomisle na med, matičnu mleč, med u saću, propolis, polen… Međutim, postoji još jedan proizvod koji je čak 10 puta hranljiviji od običnog polena, a to je perga.\n“Priprema perge od polena započinje tako što pčele donesu u svojim korpicama polen u košnicu, zatim ga ubacuju u ćelije saća pri tome mešajući ga u odnosu 25 odsto meda i 70 odsto polena, uz dodatak pljuvačke bakterija i kvasaca.\n“Perga je funkcionalna hrana i zbog velike količine živih bakterija i gljiva. Ponaša se kao probiotik (lek) u digestivnom traktu, ali utiče pozitivno i na ceo organizam. Ona povoljno utiče na regulaciju rasta tumora i ima pozitivan antiinflamatorni i antialergijski efekat. Eksperimenti su rađeni i na kulturi ćelija životinja u laboratoriji koji su to potvrdili”, istakao je pčelar.\n“Naša preporuka je pola sata pre doručka, pola sata pre ručka i pola sata posle večere”, rekao nam je Batinić.\n“Bitno je naglasiti da se mora držati u frižideru ili zamrzivaču, nikako na sobnoj temperaturi, jer u tom slučaju može doći do razgradnje perge od strane aerobnih bakterija i gljiva, slično procesu kada se pokvari kiseli kupus ili krastavci, a samim tim i do smanjenja lekovitog dejstva koji perga ima na čitav organizam.\nOdrasle osobe trebalo bi da uzimaju po dva grama perge dnevno (oko 15 zrnaca), deca od četiri do 12 godina jedan gram, a deca od dve do četiri godine 0,7 grama, odnosno pet zrnaca. Ako je pomešana sa medom, odrasli bi trebalo da uzmu tri puta dnevno po jednu kafenu kašičicu, po pola kašikice, dok se za najmljađe od dve do četiri godine preporučuje dva puta dnevno po trećinu kafene kašičice perge u medu”, rekao je naš sagovornik.\nTamara Jovanović 2792 tekstova 13 komentari


Vehabije, OVK i strani obaveštajci u "timu" opozicije RS! | Vestinet.rs\nPočetna AKTUELNO\tVehabije, OVK i strani obaveštajci u „timu“ opozicije RS!\nOpozicioni blok „Saveza za promene“ kupuje ljude koji će doći na proteste, naručuje buldožere i autobuse sa ljudima koji će na proteste doći iz federalnog dela, kao i pripadnike navijačkih grupa iz Sarajeva, tvrde analitičari.\nSubverzivni elementi za koje se procenjuje da bi u subotu mogli da naprave ozbiljne probleme na protestima opozicije i vlasti u Banjaluci mogli bi da budu ubačeni sa više strana, uključujući i iz inostranstva, tvrde sagovornici Sputnjika.\nVojno-politički analitičar Gostimir Popović smatra da opozicija okupljena oko „Saveza za promene“ već duže vreme obavlja pripreme za destabilizaciju Republike Srpske, i to po do sada svim poznatim principima „narandžastih revolucija“, koji bi trebalo da dovedu do sukoba.\n„To se već dugo priprema, i to pod strogim i budnim okom predstavnika međunarodnih organizacija i pojedinih ambasada. Subota, 14. maj, trebalo bi da bude ispit opozicije, od kog će kasnije zavisiti kako će izvršavati sve preostale zadatke“, nedvosmislen je naš sagovornik.\nOn je uveren da su određene aktivnosti u smislu izazivanja nemira i haosa u režiji opozicije već pripremljene, i u tom pravcu očekuje dolazak određenih grupa iz Federacije, ali i uključivanje ljudi iz RS koji su angažovani za tako nešto.\n„Stvari se mogu oteti kontroli i dovesti do vrlo nekontrolisane situacije. Lider opozicije Bosić je najavio i da očekuje grupe iz Srbije koje bi stvorile nemire što je vrhunac bezobrazluka i neistine pa u tom smislu moguće je da je njihova ideja da se preseku veze na Drini, a ovde napravi haos“, ocenjuje Popović.\nNaš sagovornik smatra da, i ako dođe do eskalacije sukoba, postoje slabe šanse da se snage Eufora umešaju u rešavanje problema jer su malobrojne i nezainteresovane.\nOn je siguran da od pripadnika međunarodnih snaga, i vojnih i policijskih, ne može da se očekuje pomoć.\nEkspert za borbu protiv terorizma Dževad Galijašević, i pored uverenja da će policija RS sve držati pod kontrolom i činjenice da ne veruje u velike sukobe, smatra da su moguće incidentne situacije, u koje bi, po njemu, mogle biti uključene mnoge obaveštajne službe i ekstremne organizacije koje mogu napraviti nered.\n„Bosić je pomenuo ekstremne grupe iz Srbije, ali u Srbiji postoje samo dve: pripadnici OVK sa Kosova i iz Preševske doline, a drugo su pripadnici Islamske države iz Sandžaka.\nA koliko znam, te dve opcije bi uglavnom podržale opoziciju, to jest Bosića. Ono što je po meni rizično za ovaj skup jeste snažno prisustvo obaveštajnih struktura Turske i Nemačke, ali i vrlo destruktivno delovanje hrvatske obaveštajne službe.\nTurska ovde nastupa sa direktorom sarajevske Obaveštajno-bezbednosne agencije Osmanom Mehmedovićem, i oni su već krenuli sa ubacivanjem ljudi u Banjaluku koji su pripadnici nekadašnje obaveštajne službe Izetbegovića.\nOni su zaduženi da isceniraju određene sukobe. S druge strane, Hrvati deluju preko hrvatskog obaveštajca na čelu Ministarstva bezbednosti, Dragana Mehtića.\nUloga Nemačke i uloga Turske i njihov dogovor oko destabilizacije RS i pravljenja koridora od Nemačke do Turske i nazad, kako bi se Turska probila na Zapad a Nemačka na Istok, stvaraju jednu vrlo nestabilnu geopolitičku situaciju po Srpsku“, uveren je Galijašević.\nOn upozorava i na već postojeće grupe vehabija za koje tvrdi da su već pristigle u Banjaluku i „briju se i menjaju fizionomiju kako u masi ne bi bili prepoznati“.\nGalijašević podseća da su pomenute grupe svojevremeno napravile probleme i u Makedoniji. Tvrdi i da opozicija kupuje ljude koji će doći na proteste, da je naručila buldožere i autobuse sa ljudima koji će na proteste doći iz federalnog dela, kao i pripadnike navijačkih grupa iz Sarajeva.\n„Sve se svodi na to da se odlučivanje u RS preseli iz institucija na ulice“, zaključuje Galijašević.\nZoran Dragišić, profesor na Fakultetu za bezbednost, kaže da nema informacije o tome kakve operativne podatke Beograd ima u vezi sa dešavanjima u Banjaluci na koje je upozoravao premijer Vučić, ali kaže da je svakako veoma značajno da su ti podaci dostavljeni policiji RS.\nvesti„Savez za promene“\nNAJNOVIJA VEST: Masovni neredi u Parizu (VIDEO)


Naslovna / Fudbal / Transfer lista / Hoće ga Real, Čelsi mu nudi novi ugovor, ali jedino su „sveci“ konkretni, PSŽ krade Belgijanca\nPredstavnici francuskog šampiona se u Londonu sreli sa Kurtoom\n2018-03-01 19:03 > 19:03\nGolman Čelsija Tibo Kurtoa mogao bi od sledeće sezone da stoji na golu PSŽ, ukoliko tokom pregovora, koji su počeli u ponedeljak, postigne dogovor sa čelnicima “svetaca”.\nNejmar završio sezonu\nBelgijski reprezentativac je početkom nedelje u jednom londonskom hotelu tokom dvosatnog sastanka sa izaslanicima PSŽ razgovarao o finansijskim i sportskim aspektima eventualne saradnje, koja je još uvek “na dugačkom štapu”.\nKurtoa želi da brani u ekipi koja može da se uključi u borbu za osvajanje Lige šampiona, i, prema izvorima bliskim sjajnom čuvaru mreže, upravo bi to mogao da bude jedan od kamena spoticanja u pregovorima sa Parižanima, zbog toga što Tiboa brine nedostatak pobedničkog DNK PSŽ.\nPosao “svecima” značajno će otežati madridski Real, koji je Kurtou želeo da angažuje tokom januarskog prelaznog roka, ali je posao, prema istom izvoru, propao u poslednjem trenutku pa su pregovori odloženi za leto.\nPrethodna Kežman: Sergej će biti najbolji fudbaler Evrope!


Petričević: Uprava prihoda i carina naplatila 1,09 milijardi eura prihoda u prošloj godini – Portal Luca\nVršiteljka dužnosti direktorice Uprave prihoda i carina je odgovarajući na pitanje koliko je državni budžet prihodovao od reprograma poreskog potraživanja, kazala da je od 2017. godine ukupno prihodovao 91,73 miliona eura, dok je samo u prošloj godini prihodovano 13,11 miliona eura\nUprava prihoda i carina (UPC) naplatila je u prošloj godini 1,09 milijardi eura poreskih prihoda, saopštila je vršiteljka dužnosti direktorice te institucije, Milena Petričević i dodala da je podnijeto 15 predloga za pokretanje stečajnog postupka.\nKada su u pitanju carinski prihodi, bruto naplata iznosila je 776,53 miliona eura.\nOna je navela da je UPC u prošloj godini inicirala i Privrednom sudu podnijela 15 predloga za pokretanje stečajnog postupka, na ukupan iznos duga od oko 29,3 miliona eura.\nPetričević je, odgovarajući na pitanje na koji način planiraju da riješe problem naplate poreskog duga, kazala da dug državnih kompanija u nadležnosti sektora VPO početkom decembra iznosi 30,95 miliona eura.\n“Planiramo kroz komunikaciju sa resornim ministarstvima, kao i sa menadžmentom obveznika, koju smo intenzivirali posebno u četvrtom kvartalu prošle godine, uspostaviti dinamiku plaćanja zaostalih poreskih obaveza, kao i novonastalih obaveza kod istih, a sve u skladu sa zakonskim mogućnostima”, objasnila je Petričević.\nOna je, odgovarajući na pitanje koliko je državni budžet prihodovao od reprograma poreskog potraživanja, kazala da je od 2017. godine ukupno prihodovao 91,73 miliona eura, dok je samo u prošloj godini prihodovano 13,11 miliona eura.\n“U toku je realizacija, trenutno najznačajnijeg, IT projekta – Podrška Upravi carina koji se odnosi na razvoj nacionalnog carinskog tranzitnog sistema NCTS-a i nabavku opreme. Finalizacija projekta koji će omogućiti sprovođenje postupka zajedničkog tranzita robe podnošenjem jedne tranzitne deklaracije i jednog obezbjeđenja kod polaznog carinskog organa koji važe u 35 zemalja potpisnica Konvencije o zajedničkom tranzitu, odnosno tokom cijelog puta tranzita robe, je planiran za ovu godinu”, kazala je Petričević.\nKada je riječ o projektima iz sredstava IPA II 2018. u ovoj godini se očekuje realizacija projekata – podrška UPC na unapređenju carinskog informacionog sistema (CIS), isporuka i instalacija prefabrikovanog Data Centra sa isporukom i instalacijom opreme – ISO kontejner i nabavka hardvera za proširenje kapaciteta postojećeg servera i sistema za skladištenje UPC.\n“Za građane, Zakonom o porezu na dohodak fizičkih lica definisan je iznos prometa od 18 hiljada eura za posljednjih 12 mjeseci. Međutim, ukoliko pojedinac koji je oporezovan u godišnjem paušalnom iznosu ostvari veći promet od 18 hiljada eura, u obavezi je da podnese GPFL prijavu i oporezuje se po stvarnom dohodku, što je u konačnom takođe izuzetno značajno sa stanovišta evidentiranja prometa putem fiskalnog servisa i poreskog tretmana koji lice ima u skladu sa iznosom evidentiranog prometa”, rekla je Petričević.


Milo Đukanović (lijevo) i Ranko Krivokapić, arhivska fotografija\nPočetak skupštinskog zasjedanja u ponedjeljak koje je obilježila nikada žešća polemika između dva dosadašnja koaliciona partnera DPS-a i SDP-a, kao i razmjena teških optužbi čelnika te dvije partije Mila Đukanovića i Ranka Krivokapića, donio je i kuriozitete koji nijesu promakli brojnim novinarskim ekipama.\nDvojica lidera svojim gestovima još jednom su pokazali da su odnosi toliko zahladnili da, iako je u politici gotovo sve moguće, za njihove partije nema povratka nazad.\nNaime, prvi put u 13 godina od kada Ranko Krivokapić predsjedava državnoj Skupštini, premijer Milo Đukanović u ponedjeljak, kao ni u utorak, prije ulaska u plenarnu salu nije ušao kod svog domaćina, kako to protokol nalaže, i kako je to do sada činio bez izuzetka.\nNa takav potez koji najbolje odslikava u kojoj mjeri su zahladnili odnosi u vladajućoj koaliciji, Krivokapić je odgovorio tako što u salu nije ušao na glavna vrata, izbjegavajući da se javi premijeru.\nNo nije se završilo na tome.\nIako poznat po svom poslovičnom kašnjenju, premijer Đukanović je na skupštinsku sjednicu došao tačno na vrijeme, pa je tako u poslaničkim klupama bio, praktično, prije svih, te 15-ak minuta čekao dolazak prvog čovjeka crnogorskog Parlamenta.\nU opoziciji takvo ponašanje nekada bliskih lidera vladajuće koalicije komentarišu na slikovit način.\n"Kada dođe vrijeme da se skine šminka svi izgledamo drugačije. Juče je bilo vrijeme za skidanje šminke, bilo je jutro nakon toliko burnih noći i imali smo prilike da vidimo prava lica ljudi. Suštinski, bez šminke su svi ružniji. Kada se skinu rukavice, kada interes bude ugrožen i samim tim nadvlada - onda je očigledno sa kim imate posla", kaže Goran Danilović iz DEMOS-a.\nU SDP, međutim, kažu da se u ponedjeljak potvrdilo da je Parlament mjesto za raspravu o svakom problemu, pa i o povjerenju vladi, te da su Đukanović i Krivokapić na tu temu jedan drugom rekli sve što su imali.\nA kako u SDP-u komentarišu prekid višegodišnje prakse da premijer prije sjednice posjeti predsjednika parlamenta i da onda zajedno uđu u skupštinsku salu?\n"To je, moram reći, zanimljiva situacija, ali svakako ne postoji nikakva zakonska obaveza da se oni nalaze prije zasjedanja niti po protokolu moraju da ulaze zajedno na isti ulaz. Mislim da su se oni sreli i prijateljski pozdravili nakon sjednice. Kako god, ono što su imali jedan drugom da kažu o radu vlade i pitanju povjerenja - oni su to rekli", ističe Mirko Stanić, funkcioner SDP-a.\nPostupci premijera i predsjednika Parlamenta, koji su još jedan dokaz zahlađenja odnosa između SDP i DPS, za RSE komentariše i Dritan Abazović iz građanskog pokreta URA.\n"Ništa neuobičajeno, budući da je veoma složen momenat. Mislim da je juče bio vrlo dobar momenat kada smo čuli ko je i za koga sve krao. Juče je bila zanimljiva rasprava, a danas očekujem da bude još zanimljivija", navodi Abazović.


Poruka sa Samita u Sarajevu: Evropska perspektiva ključna baza saradnje u regionu – Haber.ba\nPoruka sa Samita u Sarajevu: Evropska perspektiva ključna baza saradnje u regionu\nDenis Zvizdić, predsjedavajući Vijeća ministara BiH, rekao je da je upravo završen Samit premijera zapadnog Balkana.\nNa Samitu zemalja zapadnog Balkana učestvovali su premijeri Republike Srbije Aleksandar Vučić, Crne Gore Duško Marković, Republike Makedonije Emil Dimitriev, Republike Albanije Edi Rama, Kosova Isa Mustafa, te komesar za evropsku politiku susjedstva i pregovore o proširenju Johannes Hahn i ministar vanjskih poslova Italije Angelino Alfano, piše “Srna”…\n“Najčešći pojmovi koje smo mogli čuti na današnjem samitu su evropske integracijem, ekonomska saradnja, saradnja u oblasti obrazovanja i najvažniji fokus je bio na pitanju očuvanja mira i sigurnosti u cijeloj regiji”, rekao je Zvizdić.\nIstakao je da su inicijative sa sastanka pretočene u zajedničku izjavu.\n“Mi želimo da ostane evropska perperspketiva zapadnog Balkana, želimo veći obim investivija na području zapadnog Balkana, prije svega govorimo o saobraćajnim i energetskim projektima”, rekao je Zvizdić.\nIstakao je da je ovo jedan dobar primjer saradnje zemalja regiona.\n“Ovo je poruka da možemo u regionu razgovarati i dogovarati se”, rekao je Zvizdić, te dodao da je Evropska perspektiva ključna baza saradnje u regionu.\nJohanes Han, evropski komesar za proširenje, pozdravio je organizovanje Samita, te se zahvalio predsjedavajućem Savjeta ministara BiH, Denisu Zvizdiću i njegovom timu na dobroj organizaciji.\n“Zahvalio bih se i svim premijerima, ovo predstavlja jedan simbolični čin jer su se po prvi put svi premijeri zapadnog Balkana okupili u jednoj državi sa ovog prostora”, rekao je Han novinaarima u Sarajevu.\nOn je istakao da ove aktivnosti predstavljaju napredak i razvoj regiona.\n“Ja se u cijelosti slažem sa izlaganjem Zvizdića, koji je rekao da je fokus današnjeg Samita bio ekonomski razvoj cijelog regiona”, istakao je Han.\nOn je kazao da su neki od premijera spominjali mogućnost jačanja zajedničkog tržišta, slobodniji i bolji protok roba i usluga.\n“Evropska unija je spremna da da maksimalni doprinos u daljoj integraciji svih država zapadnog Balkana. Evropsko vijeće je prošle sedmice potvrdilo isto ovo opredjeljenje, ali da bi se ti ciljevi ostvarili potrebno je još jako puno posla”, smatra Han.\nEvropski komesar je još jednom poručio da moramo stvoriti zajedničko tržište ovog regiona (zapadnog Balkana) čime se otvara najmanje 80.000 novih radnih mjesta do 2025. godine.\nAleksandar Vučić, premijer Srbije, je rekao da je svaki razgovor blagorodan i djelotvoran, te da dok imamo mir i stabilnost to je često za pohvalu.\nTeme:izdvojeno, poruka, Samit lidera Zapadnog Balkana, Sarajevo


Perović: Crkva nema interesa ni plan da sastavlja Vladu CG - NOVA portal\nSvet Autor:N1 15. Sep. 202013:271 Komentar\nGojko Perović, rektor Cetinjske bogoslovije, izjavio je da Srpska pravoslavna crkva u Crnoj Gori nema nikakav interes ni plan da učestvuje u formiranju buduće Vlade Crne Gore. On je naveo "da će se crkva nakon ovih izbora rastati sa politikom".\n“Mišljenje vernika i sveštenika je da se je crkva zadesila na političkoj raskrsnici, odnosno nevoljno ušla u doba predizborne kampanje u Crnoj Gori. Svi dobro znate da se je to desilo na način da je vlast ušla u jednu avanturu sa Zakonom o slobodi veorispovesti koji je izazvao veliki protest vernika, sveštenika i drugih građana koji ne pripadaju crkvi, ali koji su u ovako lošem zakonu prepoznali kršenje Ustava”, naveo je Perović.\nOn je ocenio da se predlaganjem spornog zakona uvela u Crnu Goru društvenu nestabilnost.\nPovodom pozivanja crkvenih velikodostojnika da ne glasaju za trenutnu vlast u ovoj državi, Gojković napominje da “to crkva do sada nikada nije radila” i veruje da “to više nikada neće raditi”.\n“Imala je pravo, imamo primere u drugim zemljama zapadne demokratije da se crkva, pravoslavna u Grčkoj, kao i katolička u Italiji, da se (uključuju u kampanje) kada dođe do preplitanja društvenih i građanskih tema koje su istovremeno bitne i za život crkve. Odugovlačenje prethodne vlasti da ovaj zakon reši po preporukama evropskih institucija dovelo je crkvu u situaciju da pozove ljude ne da glasaju za neku stranku, nego da ne glasaju za one stranke koja su dovela do takvog jednog lošeg zakona”, ocenio je Perović u emisiji Studio N1 Live.\nPrema njegovim rečima, Srpska pravoslavna crkva u Crnoj Gori je veoma uticajan društveni faktor i dodaje da se ne može “makazama podeliti gde je granica društvenog i političkog, i tako treba i da ostane”.\n“Krajnji interes je da Skupština Crne Gore u novom sazivu izglasa kvalitetan Zakon o slobodi veroispovesti, a moguće je da sa tim u paketu ili pre toga dođe do rešavanja pitanja nepotpisanog ugovora države sa Srpskom pravoslavnom crkvom”, kazao je Perović.\n“Propali projekat državne crkve nas vraća u prostor sekularizma i udaljava od bilo kakve teokratije. Kao što ne želimo državnu crkvu, tako nemamo ambicija niti vidimo bilo kakvu korist za crkvu da se pravi nekakva crkvena država niti je to moguće u 21. veku”, poručio je Perović.\nPerović: Crkva traži poštovanje crnogorskog Ustava\n“Krivokapić je slobodan čovek, intelektualac, profesor Univerziteta, i nađite mi zemlju u Evropi u kojoj bi mogla da mu se pripiše kao greška to što je vernik i što posećuje crkvene skupove. To su veze meni poznate profesora Krivokapića sa crkvom, ali to je svetlosnim godinama daleko od toga da se crkva prema njemu odnosi kao prema nekom eksponentu”, rekao je Perović.\nOn za međuetničke incidente koji su zabeležene nakon izbora rekao da su “instruisani iz centara političke moći”, kao i da “oni ne odražavaju realno stanje suživota u Pljevljima i u drugim mestima”.\nCrna Goracrnogorski izborigojko perović


Bitka za jedan madat u Velikom Trnovcu i dalje koči konačne rezultate izbora - Boom93\nDva i po meseca od održavanja parlamentarnih izbora i nakon što je glasanje na jednom biračkom mestu u Velikom Trnovcu dva puta ponovljeno, Srbija i dalje čeka konačne rezultate.\nKraj izbornog procesa zavisi od tačno 1.089 upisanih birača, a glasanje koje će da bude ponovljeno u četvrtak, 23. juna, dodatno će prolongirati formiranje nove vlade.\nČinjenica da je na biračkom mestu broj 6 u Velikom Trnovcu glasanje održano tri puta dovela je do toga da rezultati parlamentarnih izbora u Srbiji duže od dva meseca budu tek preliminarni. Da li će getvrto glasanje na tom mestu doneti rasplet situacije, i dalje je veliki znak pitanja.\nPodsetimo, saga oko izbornih rezultata na ovom biračkom mestu u opštini Bujanovac počela je nakon što su oni od 3. aprila poništeni. Glasalo se potom i 28. aprila i 27. maja, a Upravni sud je pre nekoliko dana usvojio žalbu Koalicije Albanaca doline. Republička izborna komisija donela je potom odluku da se na ovom biračkom mestu u četvrtak glasanje održi i četvrti put.\nKonačni rezultati parlamentarnih izbora tako zapravo čekaju rasplet situacije na jednom biračkom mestu u kom se zapravo vodi bitka za jedan mandat između Koalicije Albanaca i Socijalističke partije Srbije, a ulog je svakako veći jer bi eventualni neulazak Albanaca u Skupštinu Srbije značio i da u tom zakonodavnom telu prvi put posle 15 godina neće biti predstavnika ove nacionalne manjine.\nKako je za Euronews Srbija, ocenila Emilija Orestijević iz Cesida, Veliki Trnovac je ekstremni primer kakav nije postojao u prethodnim izbornim procesima, a glasanje u četvrtak ne znači i kraj izbornog procesa. Ovakva situacija zapravo znači da nova vlada i dalje nije na vidiku, a pitanje koje ostaje je i kako organizovati glasanje na ovom biračkom mestu kako ne bi dolazilo do neprestanog ponavljanja.\nOznakeizbori Srbija Veliki Trnovac


Cvijanović, Brnabić: Strateški interes realizacija zajedničkih projekata - Glas Srpske\nSrna 16.04.2021 17:57\nBEOGRAD - Predsjednik Republike Srpske Željka Cvijanović izjavila je danas da je strateški interes Srpske realizacija zajedničkih projekata sa Srbijom kao što su "Buk Bijela", Aerodrom Trebinje, gasifikacija Srpske i izgradnja auto-puta. Predsjednik Vlade Srbije Ana Brnabić izrazila je nadu da će u maju moći da posjeti Republiku Srpsku i da se krene u zajedničke projekte.\n"To su projekti za koje su zainteresovani naši građani i sigurna sam da će se te stvari realizovati, kao što su se realizovale i sve druge", rekla je Cvijanovićeva novinarima nakon sastanka u Beogradu sa premijerom Srbije Anom Brnabić.\nCvijanovićeva je istakla da Srbija i Republika Srpska godinama dobro sarađuju i trude se da realizuju projekte koji su dobri za građane.\n"Uvijek je najvažnije da su to oni projekti koji se i realizuju sa Srbijom i zbog toga postoji uvjerenje da su to one stvari koje će sigurno trajati, dobre stvari i jednima i drugima", rekla je Cvijanovićeva.\nCvijanovićeva je istakla da je zadovoljna zbog činjenice da se Srbija, po ko zna koji put, i u ovoj krizi pokazala kao jaka i ozbiljna država sa svim svojim mehanizmima koje je stavila u punu funkciju.\n"Čestitam Srbiji na svemu onome što je uspjela da uradi tokom ove krize i pozicionira se na vrhu ozbiljnih država, uspješnija od mnogih u Evropskoj uniji i šire, a mi u Republici Srpskoj zagledani u te uspjehe zato što znamo da ih i mi na određen način djelimo", rekla je Cvijanovićeva.\n"Danas je bilo reči o tome da bi, ukoliko epidemiološka situacija dozvoljava, uskoro ponovo trebalo da imamo zajedničku sednicu dve vlade. Ja sam i sa premijerom (Srpske Radovanom) Viškovićem razgovarala o tome ovih dana", rekla je Brnabićeva.


SK ASI-MUR / СК АСИ-МУР / CS IAS-AIT / UC ASI-IWA : U Mobtelu "pljušte" otkazi\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Čet 21 of Jan, 2021 [21:43 UTC]\nU Mobtelu "pljušte" otkazi\nUtorak 22. August 2006. [11:16:00 UTC] (2569 čitanja)\nBeograd - Granski sindikat saobraćaja i telekomunikacija UGS Nezavisnost upozorio je juče da u kompaniji Mobtel, u kojoj se nalaze radnici koje norveška kompanija Telenor treba da preuzme posle kupovine Mobija 63, "pljušte" otkazi koje deli generalni direktor Mark Ekhaut, predstavnik grupe austrijskih investitora sa Martinom Šlafom na čelu.\nBeograd - Granski sindikat saobraćaja i telekomunikacija UGS Nezavisnost upozorio je juče da u kompaniji Mobtel, u kojoj se nalaze radnici koje norveška kompanija Telenor treba da preuzme posle kupovine Mobija 63, "pljušte" otkazi koje deli generalni direktor Mark Ekhaut, predstavnik grupe austrijskih investitora sa Martinom Šlafom na čelu. UGS podseća da je ministar finansija Mlađan Dinkić više puta javno obećao da će svi radnici biti preuzeti, ali da Ekhaut otpušta zaposlene iako mu je ostalo desetak dana od odlaska iz zemlje. U sindikatu podsećaju da je "Nezavisnost" prema smernicama Dinkića sačinila predlog socijalnog programa za te radnike, koji, međutim nije uvršten u tendersku dokumentaciju. Sindikalci najavljuju obustavu rada i pozivaju Vladu Srbije da zaustavi ova dešavanja u Mobtelu. Oni ističu da do otpuštanja dolazi po nalogu bivšeg menadžmenta koji je krivično gonjen i hapšen. Uz saopštenje UGS Nezavisnost dostavljen je i dopis Ekhauta jednom od radnika Mobtela u kojem saopštava da mu neće biti ponuđen Ugovor o radu sa novom kompanijom, a da je sadašnje rukovodstvo odlučilo da mu ponudi sporazumni raskid radnog odnosa sa isplatom šestomesečne bruto zarade.\nIvanji: Čudna odluka Marka Ekhauta\n- Mark Ekhaut je još generalni direktor Mobtela i ima pravo da raskine radni odnos sa zaposlenima jer je to u njegovoj nadležnosti. U svakom slučaju, mi ćemo preko Upravnog odbora Mobtela tražiti informaciju o otpuštanjima, zašto se to radi i po kom kriterijumu. Čudno je da Ekhaut preduzima takve poslovne poteze pred kraj mandata - komentariše za Danas Željko Ivanji, direktor Sektora za strategiju, razvoj i marketing PTT Srbija.\nDirektor Sektora za strategiju, razvoj i marketing PTT Srbija Željko Ivanji kaže za Danas da ta kompanija nema zvaničnu informaciju o otpuštanjima ali da je nezvanično čuo da je Ekhaut delio otkaze, ne samo običnim radnicima već i pomoćniku direktora Goranu Božiću i menadžeru Jovanki Babić koji su najbliži saradnici Bogoljuba Karića.\nKomentarišući tvrdnje UGS Nezavisnost da će bivši rukovodioci Mobtela za odlazak iz kompanije dobiti otpremnine i do 20 miliona dinara, Ivanji tvrdi da mu nije poznato kakve ugovore o radu imaju, ali da će ti ugovori biti preispitani za šta je takođe potrebno da bude sazvan Upravni odbor.\nMiloš Grabundžija, sekretar granskog sindikata saobraćaja i telekomunikacija, kaže za Danas da 46 zaposlenih u Mobtelu nije preuzeto u novu kompaniju iako je sporazumom predviđeno da to bude učinjeno za svih 960 zaposlenih, osim za one protiv kojih se vodi krivični postupak.\n- Protiv ovih 46 radnika nema ni disciplinskih ni krivičnih postupaka, ali su ostali u staroj kompaniji koja će biti likvidirana. Za to nisu dobili bilo kakvo obrazloženje ili neki dokument. Dobili su rešenja za godišnji odmor i usmeni zahtev da se do srede izjasne da li prihvataju otpremninu. Danas će biti održan sastanak sa predstavnicima norveške kompanije jer otpuštanja vrši stari menadžment, odnosno direktor kojeg su postavili Austrijanci, a koji 1. septembra napušta zemlju. Postigli smo juče sporazum sa našim predstavnicima, rukovodstvom PTT, koji će danas razgovarati sa novim vlasnikom oko preuzimanja svih radnika - naglašava Grabundžija.\n[ Vreme izvršavanja: 0.10 sekundi ] [ Korišćena memorija: 3.85MB ] [ 145 upita baze podataka ] [ GZIP Disabled ] [ Opterećenje servera: 0.91 ]


RK Čelik u derbiju kola bolji od RK Gradačac - SportSport.ba\nRukometaši Čelika u derbiju 8.kola 1.lige FBiH u zeničkoj Areni savladali su RK Gradačac rezultatom 30:27.\n10.11.19. 20:15 D. Kurbegović\nŠijaković je večeras bio nezaustavljiv za odbranu gostiju, te je uz Gušića bio najzaslužniji za novu pobjedu Zeničana\nU susretu drugoplasiranog i trećeplasiranog na tabeli u veoma dobrom meču na kraju pobjedu su odnijeli Zeničani. Već u prvom poluvremenu bilo je jasno da će utakmica biti neizvjesna, te da će se odvijati velika borba na terenu. Prvo poluvrijeme Zeničani su riješili u svoju koristi rezultatom 16:13.\nU drugom dijelu gosti su pokušali da preokrenu rezultat, međutim domaćini to nisu dopustili, a gosti nisu imali rješenje za super raspoložene Šijakovića i Gušića, koji su večeras bili nezaustavljivi.\nNa kraju teška, ali i zaslužena pobjeda Čelika rezultatom 30:27 (16:13). Kada su u pitanju najbolji pojedinci i pobjedničkoj ekipi, Slaven Šijaković i Edin Gušić postigli su po osam golova, dok je pet dodao Eldar Mehić. U redovima ekipe Gradačca, Benjamin Spahić je postigao osam, dok je Adi Mehmedčehajić dodao pet golova.\nČelik je s ovom pobjedom nastavio potjeru za Krivajom, koja u dosadašnjem dijelu sezone ima sve pobjede, dok Zeničani na drugoj poziciji imaju jedan poraz i to u Zavidovićima od ekipe Krivaje. Na trećem mjestu je ekipa Čelik-Juniora, dok je ekipa Gradačca na četvrtoj poziciji na tabeli.\nJunuzović novi trener RK Gradačac\nDoborac napustio klub\nRK Čelik bez problema savladao RK Kakanj i nastavio potjeru za RK Krivaja\nZeničani upisali četvrtu pobjede u sezoni


BalkanMagazin :: Ukrajini će posle rata biti potrebno bilion evra spoljne podrške\nUkrajini će posle rata biti potrebno bilion evra spoljne podrške\nREKORDNA STOPA INFLACIJE U EVROPI - 8,8 POSTO\nEvropski mediji o inflaciji: Evropska centralna banka pod pritiskom da poveća kamatne stope\nsreda, 22. jun 2022 14:54\nŠef Evropske investicione banke Verner Hojer smatra da „u toj podršci Evropa treba da ima najveću ulogu“\n(ilustracija, Verner Hojer, predsednik EIB od 2012.)\nUkrajini će verovatno, za obnovu posle rata, trebati spoljna podrška od oko bilion evra. To je, kako prenosi agencija Blumberg (Bloomberg), izjavio šef Evropske investicione banke (EIB) Verner Hojer (Werner Hoyer).\n"Navodim bilion jer sam u javnosti video sumu koju smatram sasvim nerealnom, s obzirom na meru destrukcije u Ukrajini", rekao je Hojer na konferenciji za štampu u Frankfurtu na Majni. Dodao je da Evropa u finansijskoj podršci Ukrajini "treba da ima najveću ulogu".\nO planu ukrajinske obnove i eventualnom članstvu Ukrajine u Evropskoj uniji treba ovih dana da razgovaraju evropski lideri na dvodnevnom skupu koji počinje u četvrtak u Briselu. Glavnu ulogu u tome treba da odigra Evropska investiciona banka, institucija EU, koja je specijalizovana upravo za dugoročne kredite. Inače, polovinom maja Evropska komisija je već odobrila paket finansijske pomoći Ukrajini u visini od pet milijardi evra mesečno.\nUkrajinski ministar saobraćaja Oleksandar Kubrakov je u danas objavljenom intervjuu u francuskom listu "Mond" (Le Monde) izjavio da se samo štete na saobraćajnoj infrastrukturi u Ukrajini procenjuju na preko 100 milijardi evra.